2010R0185 — FI — 31.01.2014 — 012.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

►B KOMISSION ASETUS (EU) N:o 185/2010, annettu 4 päivänä maaliskuuta 2010, yksityiskohtaisista toimenpiteistä ilmailun turvaamista koskevien yhteisten perusvaatimusten täytäntöönpanemiseksi (ETA:n kannalta merkityksellinen teksti) (EYV L 055, 5.3.2010, p.1)

Muutettu:









▼B

KOMISSION ASETUS (EU) N:o 185/2010,

annettu 4 päivänä maaliskuuta 2010,

yksityiskohtaisista toimenpiteistä ilmailun turvaamista koskevien yhteisten perusvaatimusten täytäntöönpanemiseksi

(ETA:n kannalta merkityksellinen teksti)







EUROOPAN KOMISSIO, joka ottaa huomioon Euroopan unionin toiminnasta tehdyn sopimuksen, ottaa huomioon yhteisistä siviili-ilmailun turvaamista koskevista säännöistä ja asetuksen (EY) N:o 2320/2002 kumoamisesta 11 päivänä maaliskuuta 2008 annetun Euroopan parlamentin ja neuvoston asetuksen (EY) N:o 300/2008 ( 1 ) ja erityisesti sen 4 artiklan 3 kohdan, sekä katsoo seuraavaa: (1) Asetuksen (EY) N:o 300/2008 4 artiklan 3 kohdan mukaan komission olisi vahvistettava mainitun asetuksen 4 artiklan 1 kohdassa tarkoitettujen yhteisten perusvaatimusten täytäntöönpanon edellyttämät yksityiskohtaiset toimenpiteet ja 4 artiklan 2 kohdassa tarkoitetut yhteisiä perusvaatimuksia täydentävät yleiset toimenpiteet. (2) Jos nämä toimenpiteet sisältävät arkaluonteisia turvatoimenpiteitä, niitä olisi pidettävä komission sisäisten menettelysääntöjen muuttamisesta 29 päivänä marraskuuta 2001 tehdyssä komission päätöksessä 2001/844/EY, EHTY, Euratom ( 2 ) tarkoitettuina EU:n turvaluokiteltuina tietoina, kuten asetuksen (EY) N:o 300/200818 artiklan a kohdassa säädetään, eikä niitä tulisi julkaista. Nämä toimenpiteet olisi hyväksyttävä erikseen jäsenvaltioille osoitetulla päätöksellä. (3) Asetusta (EY) N:o 300/2008 sovelletaan mainitun asetuksen 4 artiklan 2 ja 3 kohdassa tarkoitettujen menettelyjen mukaisesti hyväksytyissä täytäntöönpanosäännöissä määritellystä päivämäärästä alkaen, mutta viimeistään 29 päivästä huhtikuuta 2010. Siksi tätä asetusta olisi sovellettava 29 päivästä huhtikuuta 2010 alkaen, jotta asetuksen (EY) N:o 300/2008 ja sen täytäntöönpanosäädösten soveltaminen olisi yhdenmukaista. (4) Nestemäisten räjähteiden havaitsemiseen soveltuvat menetelmät ja teknologiat kehittyvät ajan mittaan. Komissio antaa teknologian kehityksen ja laitteiden toiminnasta sekä yhteisössä että maailmanlaajuisesti saatujen kokemusten perusteella tarvittaessa ehdotuksia nesteiden, aerosolien ja geelien turvatarkastukseen liittyvien teknologisten ja toiminnallisten säännösten muuttamisesta. (5) Tästä syystä olisi kumottava kansallisia siviili-ilmailun turvaamisen laadunvalvontaohjelmia koskevista yhteisistä vaatimuksista 4 päivänä heinäkuuta 2003 annettu komission asetus (EY) N:o 1217/2003 ( 3 ), siviili-ilmailun turvaamisen alalla suoritettavissa komission tarkastuksissa noudatettavista menettelyistä 22 päivänä elokuuta 2003 annettu komission asetus (EY) N:o 1486/2003 ( 4 ), lentoasemien turvavalvottujen alueiden kriittisten osien yhteisestä määritelmästä 21 päivänä kesäkuuta 2004 annettu komission asetus (EY) N:o 1138/2004 ( 5 ) ja toimenpiteistä ilmailun turvaamista koskevien yhteisten perusvaatimusten täytäntöönpanemiseksi 8 päivänä elokuuta 2008 annettu komission asetus (EY) N:o 820/2008 ( 6 ), joilla kaikilla pannaan täytäntöön yhteisistä siviili-ilmailun turvaamista koskevista säännöistä 16 päivänä joulukuuta 2002 annettu Euroopan parlamentin ja neuvoston asetus (EY) N:o 2320/2002 ( 7 ). (6) Tässä asetuksessa säädetyt toimenpiteet ovat asetuksen (EY) N:o 300/200819 artiklalla perustetun siviili-ilmailun turvaamista käsittelevän komitean lausunnon mukaiset, sekä katsoo seuraavaa: ON HYVÄKSYNYT TÄMÄN ASETUKSEN:







1 artikla

Tarkoitus

Tässä asetuksessa vahvistetaan yksityiskohtaiset toimenpiteet, joilla pannaan täytäntöön yhteiset perusvaatimukset siviili-ilmailun turvaamiseksi siihen kohdistuvilta ja sen turvallisuuden vaarantavilta laittomilta teoilta, sekä näitä yhteisiä perusvaatimuksia täydentävät yleiset toimenpiteet.

2 artikla

Täytäntöönpanosäännöt

1. Edellä 1 artiklassa tarkoitetut toimenpiteet esitetään liitteessä.

2. Asetuksen (EY) N:o 300/2008 10 artiklan 1 kohdan mukaisesti tämä asetus on otettava asianmukaisesti huomioon kansallisissa siviili-ilmailun turvaohjelmissa.

3 artikla

Kumoaminen

Kumotaan asetukset (EY) N:o 1217/2003, (EY) N:o 1486/2003, (EY) N:o 1138/2004 ja (EY) N:o 820/2008 29 päivästä huhtikuuta 2010.

4 artikla

Voimaantulo

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Sitä sovelletaan 29 päivästä huhtikuuta 2010.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.









LIITE

1. LENTOASEMIEN TURVAAMINEN

1.0 YLEISET SÄÄNNÖKSET

1.0.1 Ellei toisin mainita, viranomaisen, lentoaseman pitäjän, lentoliikenteen harjoittajan tai asetuksen (EY) N:o 300/2008 10 artiklassa tarkoitetun kansallisen siviili-ilmailun turvaohjelman mukaisesti vastuullisen yksikön on varmistettava tässä luvussa esitettyjen toimenpiteiden toteuttaminen.

1.0.2 Tämän luvun soveltamiseksi ilma-alukset, linja-autot, matkatavarakärryt ja muut kuljetusvälineet sekä kulkutiet ja kulkusillat katsotaan lentoaseman osiksi. Tässä luvussa ’varmistetulla matkatavaralla’ tarkoitetaan turvatarkastettua ruumassa kuljetettavaa lähtevää matkatavaraa, joka on fyysisesti suojattua siten, että esineiden sijoittaminen siihen on estetty.

1.0.3 Sanotun rajoittamatta asetuksessa (EY) N:o 272/2009 vahvistettujen poikkeuksia koskevien perusteiden soveltamista, toimivaltainen viranomainen voi sallia erityisiä turvamenettelyjä tai vapautuksia lentoasemien lentokenttäalueiden suojaamisesta ja turvaamisesta päivinä, joille on suunniteltu enintään kahdeksan lähtevää lentoa, sillä edellytyksellä, että ainoastaan yksi ilma-alus kerrallaan ottaa tai jättää rahtia tai matkustajia joko turvavalvotun alueen kriittisessä osassa tai lentoasemalla, joka ei kuulu 1.1.3 kohdan soveltamisalaan.

▼M17

1.0.4 ”Muiden henkilöiden kuin matkustajien mukana kulkevat tavarat” ovat niitä kuljettavan henkilön henkilökohtaiseen käyttöön tarkoitettuja tavaroita.

▼B

1.1 LENTOASEMIEN SUUNNITTELUA KOSKEVAT VAATIMUKSET

1.1.1 Rajat

1.1.1.1 Maaliikennealueen, lentokenttäalueen, turvavalvottujen alueiden, kriittisten osien ja tarvittaessa merkittyjen alueiden välisten rajojen on oltava selvästi tunnistettavissa kullakin lentoasemalla, jotta asianmukaiset turvatoimenpiteet voidaan toteuttaa kullakin näistä alueista.

1.1.1.2 Maaliikennealueen ja lentokenttäalueen välillä on oltava fyysinen este, joka on selvästi yleisön nähtävissä ja joka estää henkilöiden luvattoman pääsyn alueelle.

1.1.2 Turvavalvotut alueet

1.1.2.1 Turvavalvottuihin alueisiin on sisällyttävä vähintään seuraavat: a) se lentoaseman osa, johon turvatarkastetuilla lähtevillä matkustajilla on pääsy; ja b) se lentoaseman osa, jonka kautta turvatarkastettua ruumassa kuljetettavaa lähtevää matkatavaraa voidaan kuljettaa tai jossa sitä voidaan säilyttää, ellei ole kyse varmistetusta matkatavarasta; ja c) se lentoaseman osa, joka on varattu matkustajia ottavien tai lastattavien ilma-alusten pysäköintiin.

1.1.2.2 Lentoaseman osaa on pidettävä turvavalvottuna alueena vähintään niin kauan kuin 1.1.2.1 kohdassa tarkoitettuja toimintoja suoritetaan. Kun turvavalvottu alue perustetaan, välittömästi ennen alueen perustamista on suoritettava turvaetsintä niissä osissa, joiden koskemattomuus on voinut vaarantua, jotta voidaan kohtuudella varmistaa, ettei alueella ole kiellettyjä esineitä. Tämä säännös on katsottava täytetyksi sellaisten ilma-alusten osalta, joille on tehty ilma-aluksen turvaetsintä.

1.1.2.3 Aina kun turvavalvotuille alueille on voinut päästä asiattomia henkilöitä, niissä osissa, joiden koskemattomuus on voinut vaarantua, on suoritettava turvaetsintä mahdollisimman pian, jotta voidaan kohtuudella varmistaa, ettei alueella ole kiellettyjä esineitä. Tämä säännös on katsottava täytetyksi sellaisten ilma-alusten osalta, joille on tehty ilma-aluksen turvaetsintä.

1.1.3 Turvavalvottujen alueiden kriittiset osat

1.1.3.1 Kriittiset osat on perustettava sellaisilla lentoasemilla, joilla yli 40 henkilöllä on lentoaseman henkilökortti, joka sallii pääsyn turvavalvotuille alueille.

1.1.3.2 Kriittisiin osiin on sisällyttävä vähintään seuraavat: a) kaikki lentoaseman osat, joihin turvatarkastetuilla lähtevillä matkustajilla on pääsy; ja b) kaikki lentoaseman osat, joiden kautta turvatarkastettua ruumassa kuljetettavaa lähtevää matkatavaraa voidaan kuljettaa tai joissa sitä voidaan säilyttää, ellei ole kyse varmistetusta matkatavarasta. Lentoaseman osaa on pidettävä kriittisenä osana vähintään niin kauan kuin a ja b alakohdassa tarkoitettuja toimintoja suoritetaan.

1.1.3.3 Kun kriittinen osa perustetaan, välittömästi ennen tällaisen osan perustamista on suoritettava turvaetsintä niissä osissa, joiden koskemattomuus on voinut vaarantua, jotta voidaan kohtuudella varmistaa, ettei osassa ole kiellettyjä esineitä. Tämä säännös on katsottava täytetyksi sellaisten ilma-alusten osalta, joille on tehty ilma-aluksen turvaetsintä.

▼M9

1.1.3.4 Aina kun kriittisiin osiin on voinut päästä turvatarkastamattomia henkilöitä, matkustajia ja miehistön jäseniä, jotka saapuvat muista kuin lisäyksessä 4-B luetelluista kolmansista maista, niissä osissa, joiden koskemattomuus on voinut vaarantua, on suoritettava turvaetsintä mahdollisimman pian, jotta voidaan kohtuudella varmistaa, ettei osassa ole kiellettyjä esineitä. Edellä olevan 1 kohdan säännökset on katsottava täytetyiksi sellaisten ilma-alusten osalta, joille on tehty ilma-aluksen turvaetsintä. Edellä olevaa 1 kohtaa ei sovelleta, kun 1.3.2 ja 4.1.1.7 kohdan soveltamisalaan kuuluvilla henkilöillä on ollut pääsy kriittisiin osiin. Kun on kyse muista maista kuin lisäyksessä 4-B luetelluista kolmansista maista saapuvista matkustajista ja miehistön jäsenistä, 1 kohtaa sovelletaan ainoastaan niihin kriittisiin osiin, joissa voi olla turvatarkastettuja ruumaan meneviä matkatavaroita ja/tai joita käyttävät turvatarkastetut lähtevät matkustajat, jotka eivät lähde samalla ilma-aluksella kuin kyseiset matkustajat ja miehistön jäsenet.

▼B

1.2 KULUNVALVONTA

1.2.1 Pääsy lentokenttäalueelle

1.2.1.1 Pääsylupa lentokenttäalueelle voidaan myöntää ainoastaan, jos henkilöillä ja ajoneuvoilla on perusteltu syy olla siellä. ►M17 Valtuutettujen henkilöiden opastamat kiertokäynnit lentoasemalla katsotaan perustelluksi syyksi. ◄

1.2.1.2 Jotta henkilö voidaan päästää lentokenttäalueelle, hänellä on oltava mukanaan asiaa koskeva lupa.

1.2.1.3 Jotta ajoneuvo voidaan päästää lentokenttäalueelle, siinä on oltava näkyvillä ajoneuvolupa.

1.2.1.4 Lentokenttäalueella olevien henkilöiden on pyynnöstä esitettävä lupansa tarkastusta varten.

1.2.2 Pääsy turvavalvotuille alueille

1.2.2.1 Pääsy turvavalvotuille alueille voidaan myöntää ainoastaan, jos henkilöillä ja ajoneuvoilla on perusteltu syy olla siellä. ►M17 Valtuutettujen henkilöiden opastamat kiertokäynnit lentoasemalla katsotaan perustelluksi syyksi. ◄

1.2.2.2 Jotta henkilö voidaan päästää turvavalvotuille alueille, hänen on esitettävä jokin seuraavista luvista: a) voimassa oleva tarkastuskortti tai vastaava; tai b) voimassa oleva miehistön henkilökortti; tai c) voimassa oleva lentoaseman henkilökortti; tai d) voimassa oleva kansallisen toimivaltaisen viranomaisen henkilökortti; tai e) voimassa oleva toimivaltaisen kansallisen viranomaisen tunnustama lainvalvontaviranomaisen henkilökortti. Vaihtoehtoisesti pääsy voidaan myöntää biometrisellä tunnistusjärjestelmällä tehdyn positiivisen tunnistuksen jälkeen.

1.2.2.3 Jotta ajoneuvo voidaan päästää turvavalvotuille alueille, siinä on oltava näkyvillä voimassa oleva ajoneuvolupa.

1.2.2.4 Edellä 1.2.2.2 kohdan a alakohdassa tarkoitettu tarkastuskortti tai vastaava on tarkastettava ennen henkilön päästämistä turvavalvotuille alueille, jotta voidaan kohtuudella varmistaa kortin voimassaolo. Edellä 1.2.2.2 kohdan b–e alakohdassa tarkoitettu kortti on tarkastettava ennen henkilön päästämistä turvavalvotuille alueille, jotta voidaan kohtuudella varmistaa, että kortti on voimassa ja kuuluu sen haltijalle. Jos käytetään biometristä tunnistusta, on varmistettava, että turvavalvotulle alueelle pyrkivällä henkilöllä on jokin 1.2.2.2 kohdassa luetelluista luvista ja että kyseinen lupa on voimassa eikä sitä ole mitätöity.

1.2.2.5 Luvattoman pääsyn estämiseksi turvavalvottujen alueiden sisäänkäyntejä on valvottava a) sähköisellä järjestelmällä, joka mahdollistaa vain yhden henkilön sisäänpääsyn kerrallaan; tai b) valtuutettujen henkilöiden toteuttaman kulunvalvonnan avulla.

1.2.2.6 Ajoneuvolupa on tarkastettava ennen ajoneuvon päästämistä turvavalvotuille alueille, jotta voidaan varmistaa, että lupa on voimassa ja vastaa ajoneuvoa.

1.2.2.7 Turvavalvotuille alueille pääsyyn sovelletaan myös erillisessä komission päätöksessä säädettyjä lisäsäännöksiä.

1.2.3 Yhteisön miehistön henkilökorttia ja lentoaseman henkilökorttia koskevat vaatimukset

1.2.3.1 Yhteisön lentoliikenteen harjoittajan palveluksessa olevan miehistön jäsenen henkilökortti ja lentoaseman henkilökortti voidaan myöntää ainoastaan henkilölle, joka tarvitsee sitä tehtäviensä toteuttamiseksi ja joka on läpäissyt 11.1.3 kohdan mukaisen taustan tarkistuksen.

1.2.3.2 Miehistön henkilökortit ja lentoaseman henkilökortit voidaan myöntää enintään viideksi vuodeksi.

1.2.3.3 Henkilön, joka ei läpäise taustan tarkistusta, henkilökortti on peruttava välittömästi.

1.2.3.4 Henkilökortti on pidettävä esillä ainakin haltijan ollessa turvavalvotulla alueella. Tämän luvun 1.5.1 kohdan c alakohdan täytäntöönpanosta vastaavien henkilöiden on tarkastettava henkilö, joka ei pidä henkilökorttiaan esillä muilla turvavalvotuilla alueilla kuin niillä, joilla on matkustajia, ja tarvittaessa ilmoitettava asiasta.

1.2.3.5 Henkilökortti on välittömästi palautettava sen myöntäneelle yksikölle a) kortin myöntäneen yksikön sitä pyytäessä; tai b) työsuhteen päättyessä; tai c) työnantajan vaihtuessa; tai d) kun tarve päästä niille alueille, joille lupa on myönnetty, muuttuu; tai e) kortin voimassaolon päättyessä; tai f) kun kortti perutaan.

1.2.3.6 Myöntävälle yksikölle on ilmoitettava välittömästi, jos henkilökortti katoaa tai varastetaan tai jos sitä ei palauteta.

1.2.3.7 Sähköinen kortti on mitätöitävä välittömästi sen jälkeen, kun kortti on palautettu, sen voimassaolo päättyy, se on peruttu tai on ilmoitettu sen katoamisesta, varkaudesta tai palauttamatta jättämisestä.

1.2.3.8 Yhteisön miehistön henkilökorttiin ja lentoaseman henkilökorttiin sovelletaan myös erillisessä komission päätöksessä säädettyjä lisäsäännöksiä.

1.2.4 Yhteisön miehistön henkilökorttia koskevat lisävaatimukset

1.2.4.1 Yhteisön lentoliikenteen harjoittajan palveluksessa olevan miehistön jäsenen henkilökortissa on oltava a) haltijan nimi ja valokuva; ja b) lentoliikenteen harjoittajan nimi; ja c) sana ”crew” englanniksi; tätä vaatimusta on sovellettava viimeistään viiden vuoden kuluttua tämän asetuksen voimaantulosta; ja d) viimeinen voimassaolopäivä; tätä vaatimusta on sovellettava viimeistään viiden vuoden kuluttua tämän asetuksen voimaantulosta.

1.2.5 Lentoaseman henkilökorttia koskevat lisävaatimukset

1.2.5.1 Lentoaseman henkilökortissa on oltava a) haltijan nimi ja valokuva; ja b) haltijan työnantajan nimi, ellei sitä ole ohjelmoitu sähköisesti; ja c) joko myöntävän yksikön tai lentoaseman nimi; ja d) alueet, joille haltijalla on lupa päästä; ja e) viimeinen voimassaolopäivä, ellei sitä ole ohjelmoitu sähköisesti. Nimet ja pääsyalueet voidaan korvata vastaavilla tunnisteilla.

1.2.5.2 Lentoaseman henkilökorttien väärinkäytön estämiseksi on oltava käytössä järjestelmä, jonka avulla voidaan kohtuudella varmistaa, että kadotettujen, varastettujen tai palauttamatta jätettyjen korttien käyttöyritykset havaitaan. Jos tällainen yritys havaitaan, on ryhdyttävä asianmukaisiin toimiin.

1.2.6 Ajoneuvolupia koskevat vaatimukset

1.2.6.1 Ajoneuvolupa voidaan myöntää ainoastaan, jos siihen on olemassa operatiivinen tarve.

1.2.6.2 Ajoneuvoluvan on oltava ajoneuvokohtainen ja siinä on mainittava a) alueet, joille ajoneuvolla on lupa päästä; ja b) viimeinen voimassaolopäivä. Sähköisissä ajoneuvoluvissa ei tarvitse mainita alueita, joille ajoneuvolla on lupa päästä, eikä viimeistä voimassaolopäivää, jos nämä tiedot ovat sähköisesti luettavissa ja ne tarkastetaan ennen ajoneuvon päästämistä turvavalvotuille alueille.

1.2.6.3 Sähköinen ajoneuvolupa on kiinnitettävä ajoneuvoon tavalla, jolla varmistetaan, ettei sitä voida siirtää toiseen ajoneuvoon.

1.2.6.4 Ajoneuvoluvan on oltava selvästi näkyvillä ajoneuvon ollessa lentokenttäalueella.

1.2.6.5 Ajoneuvolupa on välittömästi palautettava sen myöntäneelle yksikölle a) luvan myöntäneen yksikön sitä pyytäessä; tai b) kun ajoneuvoa ei enää käytetä lentokenttäalueella kulkuun; tai c) luvan voimassaolon päätyttyä, ellei lupa mitätöidy automaattisesti.

1.2.6.6 Myöntävälle yksikölle on ilmoitettava välittömästi, jos ajoneuvolupa katoaa tai varastetaan tai jos sitä ei palauteta.

1.2.6.7. Sähköinen ajoneuvolupa on mitätöitävä välittömästi sen jälkeen, kun kortti on palautettu, sen voimassaolo päättyy tai on ilmoitettu sen katoamisesta, varkaudesta tai palauttamatta jättämisestä.

1.2.6.8 Ajoneuvolupien väärinkäytön estämiseksi on oltava käytössä järjestelmä, jonka avulla voidaan kohtuudella varmistaa, että kadotettujen, varastettujen tai palauttamatta jätettyjen ajoneuvolupien käyttöyritykset havaitaan. Jos tällainen yritys havaitaan, on ryhdyttävä asianmukaisiin toimiin.

▼M9

1.2.6.9 Ajoneuvot, joita käytetään ainoastaan lentokenttäalueella ja joilla ei ole lupaa ajaa yleisillä teillä, voidaan vapauttaa 1.2.6.2–1.2.6.8 kohdan soveltamisesta, jos niiden osoitetaan selkein ulkoisin merkinnöin olevan kyseisellä lentoasemalla käytettäviä työajoneuvoja.

▼B

1.2.7 Pääsy saattajan kanssa

1.2.7.1 Miehistön jäsenillä, joilla ei ole voimassa olevaa lentoaseman henkilökorttia, on oltava saattaja aina kun he liikkuvat muilla turvavalvotuilla alueilla kuin a) alueilla, joilla voi olla matkustajia; ja b) sen ilma-aluksen välittömässä läheisyydessä olevilla alueilla, jolla he ovat saapuneet tai jolla he lähtevät; ja c) miehistön käyttöön osoitetuilla alueilla . ►M9 ; ja ◄ ▼M9 d) terminaalin tai sisäänkäynnin ja sen ilma-aluksen, jolla miehistön jäsenet ovat saapuneet tai jolla he lähtevät, välisellä alueella. ▼B

1.2.7.2 Henkilö voidaan poikkeuksellisesti vapauttaa 1.2.5.1 kohdan vaatimuksista ja taustan tarkistusta koskevista velvoitteista sillä edellytyksellä, että hänellä on aina saattaja hänen liikkuessaan turvavalvotuilla alueilla. ►M17 Henkilö voidaan vapauttaa saattajan mukana kulkemista koskevasta vaatimuksesta, jos kyseinen henkilö esittää luvan ja hänellä on voimassa oleva lentoaseman henkilökortti. ◄

1.2.7.3 Saattajaa koskevat seuraavat vaatimukset: a) hänellä on oltava 1.2.2.2 kohdan c, d tai e alakohdassa tarkoitettu voimassa oleva henkilökortti; ja b) hänellä on oltava lupa toimia saattajana turvavalvotuilla alueilla; ja c) hänen on pidettävä saatettava henkilö tai henkilöt koko ajan suorassa näköyhteydessä; ja d) hänen on kohtuudella varmistettava, etteivät saatettavat henkilöt tee turvarikkomuksia.

1.2.7.4 Ajoneuvo voidaan vapauttaa 1.2.6 kohdan vaatimuksista sillä edellytyksellä, että sen mukana kulkee aina saattaja sen liikkuessa lentokenttäalueella.

▼M17

1.2.7.5 Jos matkustaja ei matkusta sellaisen lentokuljetusta koskevan sopimuksen perusteella, jonka tuloksena annetaan tarkastuskortti tai vastaava, kyseistä matkustajaa saattava miehistön jäsen voidaan vapauttaa 1.2.7.3 kohdan a alakohdan vaatimuksista.

▼B

1.2.8 Muut poikkeukset

Muihin poikkeuksiin sovelletaan säännöksiä, jotka vahvistetaan erillisessä komission päätöksessä.

1.3 MUIDEN HENKILÖIDEN KUIN MATKUSTAJIEN JA NÄIDEN HENKILÖIDEN MUKANA OLEVIEN TAVAROIDEN TURVATARKASTUS

▼M10

1.3.1 Muiden henkilöiden kuin matkustajien ja näiden henkilöiden mukana olevien tavaroiden turvatarkastus

1.3.1.1 Muut henkilöt kuin matkustajat ja näiden henkilöiden mukana olevat tavarat on turvatarkastettava jollakin seuraavista tavoista: a) tarkastus käsin; b) metallinilmaisinportit; c) räjähdekoirat; d) räjähdysainejäämäilmaisimet (ETD); e) turvaskannerit, joissa ei käytetä ionisoivaa säteilyä; ▼M12 f) räjähdysainejäämäilmaisimet (ETD) yhdessä käsimetallinilmaisinten kanssa.

▼M12

1.3.1.2 Muiden henkilöiden kuin matkustajien turvatarkastukseen sovelletaan 4.1.1.3–4.1.1.6 ja 4.1.1.10–4.1.1.11 kohtaa.

▼M10

1.3.1.3 Räjähdekoiria ja räjähdysainejäämäilmaisimia saa käyttää ainoastaan täydentävänä turvatarkastusmenetelmänä tai ennakoimattomana vaihtoehtona käsin suoritettavalle tarkastukselle, metallinilmaisinporteille tai turvaskannereille.

1.3.1.4 Muiden henkilöiden kuin matkustajien mukana olevat tavarat on turvatarkastettava jollakin seuraavista tavoista: a) tarkastus käsin; b) läpivalaisulaitteet; c) räjähdysaineilmaisimet (EDS); d) räjähdekoirat; e) räjähdysainejäämäilmaisimet (ETD).

▼M17

1.3.1.5 Muiden henkilöiden kuin matkustajien mukana kulkevien tavaroiden turvatarkastukseen sovelletaan 4.1.2.4–4.1.2.7 ja 4.1.2.11 kohtaa.

▼M10

1.3.1.6 Räjähdekoiria ja räjähdysainejäämäilmaisimia saa käyttää ainoastaan täydentävänä turvatarkastusmenetelmänä tai ennakoimattomana vaihtoehtona käsin suoritettavalle tarkastukselle, läpivalaisulaitteille tai räjähdysaineilmaisimille (EDS).

1.3.1.7 Lisäyksessä 4-C lueteltuja esineitä saa olla mukana ainoastaan siinä tapauksessa, että henkilölle on annettu siihen lupa, jotta hän voi suorittaa lentoaseman laitteiden tai ilma-aluksen toiminnan kannalta välttämättömiä tehtäviä tai lennon aikaisia tehtäviä.

1.3.1.8 Kun muut henkilöt kuin matkustajat ja näiden henkilöiden mukana olevat tavarat on turvatarkastettava toistuvin satunnaistarkastuksin, toimivaltaisen viranomaisen on määritettävä tarkastustiheys riskinarvioinnin pohjalta.

1.3.1.9 Muiden henkilöiden kuin matkustajien ja näiden henkilöiden mukana olevien tavaroiden turvatarkastukseen sovelletaan myös erillisessä komission päätöksessä säädettyjä lisäsäännöksiä.

▼B

1.3.2 Vapautukset ja erityiset turvatarkastusmenettelyt

1.3.2.1 Toimivaltainen viranomainen voi objektiivisista syistä sallia, että muut henkilöt kuin matkustajat vapautetaan turvatarkastuksesta tai heihin sovelletaan erityisiä turvatarkastusmenettelyjä, sillä edellytyksellä, että heitä saattaa henkilö, jolla on lupa toimia saattajana 1.2.7.3 kohdan mukaisesti.

1.3.2.2 Muut henkilöt kuin matkustajat, jotka on turvatarkastettu ja jotka poistuvat tilapäisesti kriittisistä osista, voidaan vapauttaa turvatarkastuksesta heidän palatessaan kriittisiin osiin, jos he ovat olleet valtuutettujen henkilöiden jatkuvassa valvonnassa siten, että voidaan kohtuudella varmistaa, etteivät he tuo kiellettyjä esineitä kriittisiin osiin.

1.3.2.3 Vapautuksiin ja erityisiin turvatarkastusmenettelyihin sovelletaan myös erillisessä komission päätöksessä säädettyjä lisäsäännöksiä.

1.4 AJONEUVOJEN TARKASTUS

1.4.1 Ajoneuvojen pääsy kriittisiin osiin

1.4.1.1 Kaikki ajoneuvot on tarkastettava ennen niiden päästämistä kriittisiin osiin. Ne on suojattava tarkastuksen jälkeen laittomilta teoilta siihen saakka kunnes ne päästetään kriittisiin osiin.

1.4.1.2 Ajoneuvon kuljettaja ja matkustajat eivät saa olla ajoneuvossa, kun sitä tutkitaan. Heitä on vaadittava poistamaan henkilökohtaiset tavaransa ajoneuvosta, jotta ne voidaan turvatarkastaa.

1.4.1.3 Käytössä on oltava määritellyt menetelmät ajoneuvojen tilojen valitsemiseksi satunnaistarkastuksiin siten, että valinnan satunnaisuus varmistetaan.

1.4.1.4 Kriittisiin osiin päästettäviin ajoneuvoihin sovelletaan myös erillisessä komission päätöksessä säädettyjä lisäsäännöksiä.

1.4.2 Ajoneuvojen pääsy turvavalvottujen alueiden muihin kuin kriittisiin osiin

1.4.2.1 Ajoneuvon kuljettaja ja matkustajat eivät saa olla ajoneuvossa, kun sitä tutkitaan. Heitä on vaadittava poistamaan henkilökohtaiset tavaransa ajoneuvosta, jotta ne voidaan turvatarkastaa.

1.4.2.2 Käytössä on oltava määritellyt menetelmät ajoneuvojen ja niiden tilojen valitsemiseksi satunnaistarkastuksiin siten, että valinnan satunnaisuus varmistetaan.

1.4.2.3 Turvavalvottujen alueiden muihin kuin kriittisiin osiin päästettäviin ajoneuvoihin sovelletaan myös erillisessä komission päätöksessä säädettyjä lisäsäännöksiä.

1.4.3 Tarkastusmenetelmät

1.4.3.1 Käsin tehtävään tutkimukseen on sisällyttävä valittujen tilojen ja niiden sisällön perinpohjainen manuaalinen tarkastus, jotta voidaan kohtuudella varmistaa, etteivät ne sisällä kiellettyjä esineitä.

1.4.3.2 Seuraavia menetelmiä voidaan käyttää ainoastaan täydentävinä tarkastusmenetelminä: a) räjähdekoirat; ja b) räjähdysainejäämäilmaisimet (ETD).

1.4.3.3 Tarkastusmenetelmiin sovelletaan myös erillisessä komission päätöksessä säädettyjä lisäsäännöksiä.

1.4.4 Vapautukset ja erityiset tarkastusmenettelyt

1.4.4.1 Toimivaltainen viranomainen voi objektiivisista syistä sallia, että ajoneuvot vapautetaan tarkastuksesta tai niihin sovelletaan erityisiä tarkastusmenettelyjä, sillä edellytyksellä, että niitä saattaa henkilö, jolla on lupa toimia saattajana 1.2.7.3 kohdan mukaisesti.

1.4.4.2 Vapautuksiin ja erityisiin tarkastusmenettelyihin sovelletaan myös erillisessä komission päätöksessä säädettyjä lisäsäännöksiä.

1.5 VALVONTA, KIERTOVARTIOINTI JA MUUT FYYSISET TARKASTUKSET

1.5.1 Valvonnan tai kiertovartioinnin avulla on valvottava a) maaliikennealueen, lentokenttäalueen, turvavalvottujen alueiden, kriittisten osien ja tarvittaessa merkittyjen alueiden välisiä rajoja; ja b) terminaalialueita ja lähialueita, joille on yleinen pääsy, mukaan luettuina pysäköintialueet ja tiet; ja c) henkilökorttien esillä pitämistä ja voimassaoloa muilla turvavalvotuilla alueilla kuin niillä, joilla on matkustajia; ja d) ajoneuvolupien esillä pitämistä ja voimassaoloa lentokenttäalueella; ja e) ruumassa kuljetettavia matkatavaroita, rahtia ja postilähetyksiä, lennon aikana käytettäviä tarvikkeita sekä lentoliikenteen harjoittajan postilähetyksiä ja materiaaleja, jotka odottavat lastausta kriittisissä osissa.

▼M9

1.5.2 Valvonnan ja kiertovartioinnin suoritustiheyden ja suoritustavan on perustuttava riskinarviointiin ja oltava toimivaltaisen viranomaisen hyväksymiä. Niissä on otettava huomioon a) lentoaseman koko, mukaan luettuina eri toimintojen lukumäärä ja toiminnan luonne; ja b) lentoaseman järjestely, erityisesti lentoasemalle perustettujen alueiden keskinäiset suhteet; ja c) valvonnan suoritustapoihin ja kiertovartiointiin liittyvät mahdollisuudet ja rajoitukset. Valvonnan ja kiertovartioinnin suoritustiheyteen ja suoritustapaan liittyvät riskinarvioinnin osat on pyynnöstä asetettava kirjallisina saataville vaatimustenmukaisuuden seurantaa varten.

▼B

1.5.3 Valvonta ja kiertovartiointi ei saa noudattaa ennalta arvattavaa kaavaa. Henkilökorttien voimassaoloa on tarkastettava satunnaisesti.

1.5.4 Käytössä on oltava toimenpiteet, joilla estetään henkilöitä läpäisemästä turvatarkastuspisteitä ilman tarkastusta, ja jos tällainen luvaton läpäisy tapahtuu, mahdollistetaan tilanteen ja sen seurausten nopea ratkaisu ja korjaaminen.

2. LENTOASEMIEN MERKITYT ALUEET

Ei säännöksiä tässä asetuksessa.

3. ILMA-ALUSTEN TURVAAMINEN

3.0 YLEISET SÄÄNNÖKSET

3.0.1 Ellei toisin mainita, lentoliikenteen harjoittajan on varmistettava tässä luvussa esitettyjen toimenpiteiden toteuttaminen omien ilma-alustensa osalta.

3.0.2 Lisäyksessä 3-B luetellaan kolmannet maat, joissa sovellettavien turvavaatimusten tunnustetaan vastaavan yhteisiä perusvaatimuksia ilma-alusten turvaamisen osalta.

3.0.3 Ilma-alukselle ei tarvitse tehdä ilma-aluksen turvatarkastusta. Sille on tehtävä 3.1 kohdan mukainen ilma-aluksen turvaetsintä.

3.0.4 Lentoaseman pitäjän on pyynnöstä ilmoitettava lentoliikenteen harjoittajalle, onko sen ilma-alus kriittisessä osassa. Jos tämä ei ole selvää, on oletettava, että ilma-alus on muussa kuin kriittisessä osassa.

3.0.5 Kun aluetta ei enää pidetä kriittisenä osana turvaluokituksen muuttumisen vuoksi, lentoaseman on ilmoitettava asiasta niille lentoliikenteen harjoittajille, joihin muutos vaikuttaa.

3.1 ILMA-ALUKSEN TURVAETSINTÄ

3.1.1 Ilma-aluksen turvaetsinnän suoritustarve

3.1.1.1 Ilma-alukselle on aina tehtävä ilma-aluksen turvaetsintä, kun on syytä epäillä, että ilma-alukseen on voinut päästä asiattomia henkilöitä.

3.1.1.2 Ilma-aluksen turvaetsintään on sisällyttävä erillisessä komission päätöksessä määriteltyjen ilma-aluksen kohteiden tarkastus.

▼M17

3.1.1.3 Ilma-alukselle, joka saapuu kriittiseen osaan kolmannesta maasta, jota ei ole lueteltu lisäyksessä 3-B, on tehtävä ilma-aluksen turvaetsintä milloin tahansa sen jälkeen, kun matkustajat ovat poistuneet ilma-aluksesta tutkittavalta alueelta ja/tai ruuma on tyhjennetty.

▼B

3.1.1.4 Jos ilma-alus saapuu jostakin jäsenvaltiosta, jonka kautta se on kulkenut saavuttuaan sinne kolmannesta maasta, jota ei ole lueteltu lisäyksessä 3-B, sitä on pidettävä kolmannesta maasta saapuvana ilma-aluksena.

3.1.1.5 Ilma-aluksen turvaetsinnän suoritustarpeeseen sovelletaan myös erillisessä komission päätöksessä säädettyjä lisäsäännöksiä.

3.1.2 Ilma-aluksen turvaetsinnän suoritustapa

Ilma-aluksen turvaetsinnän suoritustapaan sovelletaan erillisessä komission päätöksessä säädettyjä säännöksiä.

3.1.3 Ilma-aluksen turvaetsintää koskevat tiedot

Seuraavat lähtevän ilma-aluksen turvaetsintää koskevat tiedot on tallennettava ja säilytettävä muualla kuin ilma-aluksessa lennon keston ajan tai 24 tuntia riippuen siitä, kumpi aika on pitempi:

— lennon numero; ja

▼M17 —————

▼M17

— edellisen lennon lähtöpaikka.

▼M17 —————

▼B

Jos ilma-aluksen turvaetsintä on suoritettu, tietoihin on sisällyttävä

— päivämäärä ja aika, jolloin ilma-aluksen turvaetsintä suoritettiin; ja

— ilma-aluksen turvaetsinnän suorittamisesta vastanneen henkilön nimi ja allekirjoitus.

3.2 ILMA-ALUKSEN SUOJAAMINEN

3.2.1 Ilma-aluksen suojaaminen – yleistä

3.2.1.1 Riippumatta siitä, minne ilma-alus on pysäköity lentoasemalla, se on suojattava luvattomalta pääsyltä a) varmistamalla, että luvatonta pääsyä yrittävät henkilöt pysäytetään välittömästi; tai ▼M17 b) sulkemalla ulko-ovet. Jos ilma-alus on kriittisessä osassa, ulko-ovet, jotka eivät ole ihmisten ulottuvilla maasta käsin, katsotaan suljetuiksi, jos kaikki kulkuapuvälineet on poistettu ja asetettu riittävän kauas ilma-aluksesta, jotta ihmisten pääsy on kohtuudella estetty; tai ▼B c) sähköisin laittein, jotka havaitsevat välittömästi luvattoman pääsyn.

3.2.1.2 Edellä olevaa 3.2.1.1 kohtaa ei sovelleta ilma-alukseen, joka on pysäköity halliin, joka on lukittu tai muutoin suojattu luvattomalta pääsyltä.

3.2.2 Lisäsuoja muussa kuin kriittisessä osassa olevalle ilma-alukselle, jonka ulko-ovet on suljettu

3.2.2.1 Kun ulko-ovet on suljettu ja ilma-alus on muussa kuin kriittisessä osassa, kuhunkin ulko-oveen sovelletaan seuraavia vaatimuksia: a) kulkuapuvälineet on oltava poistettu; tai b) oven on oltava sinetöity; tai c) oven on oltava lukittu; tai d) ovea on valvottava. Edellä olevaa a alakohtaa ei sovelleta oveen, jota henkilö voi käyttää maasta käsin.

3.2.2.2 Kun kulkuapuvälineet on poistettu ovilta, jotka eivät ole ihmisten ulottuvilla maasta käsin, ne on asetettava riittävän kauas ilma-aluksesta, jotta pääsy on kohtuudella estetty.

▼B

3.2.2.3 Kun ulko-ovet on lukittu, niiden avaamiseen on oltava mahdollisuus ainoastaan sellaisilla henkilöillä, joiden tehtävät edellyttävät sitä.

3.2.2.4 Kun ulko-ovia valvotaan, valvonnalla on varmistettava, että luvaton pääsy ilma-alukseen havaitaan välittömästi.

3.2.2.5 Muussa kuin kriittisessä osassa olevan ilma-aluksen, jonka ulko-ovet on suljettu, suojaamiseen sovelletaan myös erillisessä komission päätöksessä säädettyjä lisäsäännöksiä.

LISÄYS 3-A

ILMA-ALUKSEN TURVAETSINTÄ

Ilma-aluksen turvaetsintää koskevat yksityiskohtaiset säännökset esitetään erillisessä komission päätöksessä.

▼M17

LISÄYS 3-B

ILMA-ALUSTEN TURVAAMINEN

KOLMANNET MAAT SEKÄ SELLAISET MERENTAKAISET MAAT JA ALUEET, JOILLA ON EUROOPAN UNIONIN TOIMINNASTA TEHDYN SOPIMUKSEN MUKAISIA ERITYISSUHTEITA UNIONIIN JA JOIHIN EI SOVELLETA KYSEISEN SOPIMUKSEN LIIKENNETTÄ KOSKEVAA OSASTOA, MUTTA JOIDEN TUNNUSTETAAN SOVELTAVAN YHTEISIÄ PERUSVAATIMUKSIA VASTAAVIA TURVAVAATIMUKSIA

Ilma-alusten turvaamisen osalta seuraavien kolmansien maiden sekä sellaisten merentakaisten maiden ja alueiden, joilla on Euroopan unionin toiminnasta tehdyn sopimuksen mukaisia erityissuhteita unioniin ja joihin ei sovelleta kyseisen sopimuksen liikennettä koskevaa osastoa, tunnustetaan soveltavan yhteisiä perusvaatimuksia vastaavia turvavaatimuksia:

Amerikan yhdysvallat

Komissio ilmoittaa viipymättä jäsenvaltioiden toimivaltaisille viranomaisille, jos sillä on hallussaan tietoja, joiden perusteella voidaan olettaa, että kolmannen maan soveltamat turvavaatimukset, joilla on huomattava vaikutus ilmailun turvaamisen yleiseen tasoon unionissa, eivät enää vastaa unionin yhteisiä perusvaatimuksia.

Jäsenvaltioiden toimivaltaisille viranomaisille on ilmoitettava viipymättä, kun komissio saa tiedon toimista, korvaavat toimet mukaan luettuina, joilla varmistetaan, että kolmannen maan soveltamien turvavaatimusten vastaavuus on palautettu.

▼B

4. MATKUSTAJAT JA KÄSIMATKATAVARAT

4.0 YLEISET SÄÄNNÖKSET

4.0.1 Ellei toisin mainita, viranomaisen, lentoaseman pitäjän, lentoliikenteen harjoittajan tai asetuksen (EY) N:o 300/2008 10 artiklassa tarkoitetun kansallisen siviili-ilmailun turvaohjelman mukaisesti vastuullisen yksikön on varmistettava tässä luvussa esitettyjen toimenpiteiden toteuttaminen.

4.0.2 Lisäyksessä 4-B luetellaan kolmannet maat, joissa sovellettavien turvavaatimusten tunnustetaan vastaavan yhteisiä perusvaatimuksia matkustajien ja käsimatkatavaroiden osalta.

4.0.3 Jos matkustajat ja heidän käsimatkatavaransa saapuvat jostakin jäsenvaltiosta, jonka kautta ilma-alus on kulkenut saavuttuaan sinne kolmannesta maasta, jota ei ole lueteltu lisäyksessä 4-B, matkustajia ja heidän käsimatkatavaroitaan on pidettävä kolmannesta maasta saapuvina matkustajina ja käsimatkatavaroina, ellei ole saatu vahvistusta siitä, että nämä matkustajat ja heidän käsimatkatavaransa on turvatarkastettu kyseisessä jäsenvaltiossa.

▼M2

4.0.4. Tässä liitteessä a) tarkoitettuihin ”nesteisiin, aerosoleihin ja geeleihin” kuuluvat tahnat, voiteet, nesteiden/kiinteiden aineiden sekoitukset ja painepakkausten sisältö, kuten hammastahna, hiusgeeli, juomat, keitot, siirapit, hajuvesi, partavaahto ja muut koostumukseltaan vastaavat tuotteet; b) ”kassilla, josta näkyy, jos siihen sisältöön on puututtu”, tarkoitetaan kansainvälisen siviili-ilmailujärjestön suosittelemien turvavalvontaohjeiden mukaista pussia; ▼M14 c) ”nestemäisten räjähteiden ilmaisimella (LEDS)” tarkoitetaan laitetta, jolla voidaan havaita uhkaavat materiaalit ja joka täyttää komission päätöksen C(2010) 774 liitteessä olevan 12.7 kohdan vaatimukset.

▼B

4.1 MATKUSTAJIEN JA KÄSIMATKATAVAROIDEN TURVATARKASTUS

4.1.1 Matkustajien turvatarkastus

▼M8

4.1.1.1 Päällystakit ja pikkutakit/jakut on riisuttava ennen turvatarkastusta, ja ne on tarkastettava käsimatkatavarana. Turvatarkastaja voi vaatia matkustajaa riisumaan enemmän.

4.1.1.2 Matkustajien turvatarkastuksessa on käytettävä jotain seuraavista menetelmistä: a) tarkastus käsin; tai b) metallinilmaisinportit; tai c) räjähdekoirat yhdessä a alakohdan kanssa; tai d) turvaskannerit, joissa ei käytetä ionisoivaa säteilyä tai ▼M12 e) räjähdysainejäämäilmaisimet (ETD) yhdessä käsimetallinilmaisinten kanssa. ▼M8 Jos turvatarkastuksen suorittaja ei pysty varmuudella toteamaan, ettei matkustajan hallussa ole kiellettyjä esineitä, matkustajalta on evättävä pääsy turvavalvotuille alueille tai hänet on tarkastettava uudelleen siten, että turvatarkastuksen suorittaja voi vakuuttua asiasta.

▼B

4.1.1.3 Jos tarkastus tehdään käsin, se on tehtävä siten, että voidaan kohtuudella varmistaa, ettei henkilön hallussa ole kiellettyjä esineitä.

4.1.1.4 Kun metallinilmaisinportit antavat hälytyksen, hälytyksen syy on selvitettävä.

4.1.1.5 Käsimetallinilmaisinta voidaan käyttää ainoastaan täydentävänä tarkastusmenetelmänä. Se ei poista vaatimusta käsin tehtävästä tarkastuksesta.

4.1.1.6 Jos sallitaan elävän eläimen kuljettaminen matkustamossa, se on tarkastettava joko matkustajana tai käsimatkatavarana.

4.1.1.7 Toimivaltainen viranomainen voi objektiivisista syistä määritellä sellaisten matkustajien luokkia, joihin sovelletaan erityisiä turvatarkastusmenettelyjä tai jotka voidaan vapauttaa turvatarkastuksesta. Komissiolle on ilmoitettava määritellyistä luokista.

4.1.1.8 Matkustajien turvatarkastukseen sovelletaan myös erillisessä komission päätöksessä säädettyjä lisäsäännöksiä.

▼M3

4.1.1.9 Räjähdekoiria saa käyttää ainoastaan täydentävänä turvatarkastusmenetelmänä.

▼M8

4.1.1.10 Jos matkustajien tarkastamisessa käytetään 12.11.1 kohdan toisessa alakohdassa tarkoitettua turvaskanneria, jonka ottamia kuvia tarkastelee ihminen, on noudatettava seuraavia vähimmäisedellytyksiä: a) Turvaskannereilla ei saa säilyttää, pitää muistissa, kopioida, tulostaa tai palauttaa käyttöön kuvia. Tarkastuksen aikana tuotettua kuvaa saa kuitenkin käyttää niin kauan, että tarkastelija voi analysoida sen, minkä jälkeen kuva on hävitettävä heti, kun matkustaja on läpäissyt tarkastuksen. Kuvan luvaton saanti ja käyttö on kiellettyä, ja se on estettävä. b) Kuvan tarkastelijan on oltava erillisessä paikassa siten, että hän ei voi nähdä tarkastettavaa matkustajaa. c) Erillisessä paikassa, jossa kuva analysoidaan, ei saa olla teknisiä laitteita, joilla on mahdollista säilyttää, kopioida, valokopioida tai muutoin tallentaa kuvia. d) Kuvaa ei saa yhdistää mihinkään tarkastettavaa henkilöä koskeviin tietoihin, ja tarkastettavan henkilöllisyys on pidettävä salassa. e) Matkustaja saa pyytää, että hänen kehostaan otetun kuvan analysoi hänen valitsemaansa sukupuolta oleva tarkastelija. f) Kuvaa on hämärrettävä siten, ettei matkustajan kasvoja voi tunnistaa. Edellä olevaa a ja b alakohtaa sovelletaan myös turvaskannereihin, joissa käytetään automaattista uhkantunnistusta. Matkustajilla on oltava oikeus kieltäytyä turvaskanneritarkastuksesta. Tässä tapauksessa matkustaja on tarkastettava vaihtoehtoisella turvatarkastusmenetelmällä, johon sisältyy vähintään tarkastus käsin komission päätöksen (2010)774 lisäyksen 4-A mukaisesti. Jos turvaskanneri hälyttää, hälytyksen syy on selvitettävä. Matkustajalle on ennen turvaskannerilla tehtävää tarkastusta ilmoitettava käytettävästä teknologiasta, sen käyttöön liittyvistä edellytyksistä sekä mahdollisuudesta kieltäytyä turvaskanneritarkastuksesta.

▼M12

4.1.1.11 Räjähdysainejäämäilmaisimia (ETD) yhdessä käsimetallinilmaisinten kanssa saa käyttää ainoastaan tapauksissa, joissa turvatarkastaja katsoo, että henkilön tietyn osan käsin tehtävä tarkastus on riittämätön ja/tai ei-toivottava.

▼B

4.1.2 Käsimatkatavaroiden turvatarkastus

4.1.2.1 Kannettavat tietokoneet ja muut suurikokoiset sähkölaitteet on poistettava käsimatkatavaroista ennen turvatarkastusta, ja ne on tarkastettava erikseen.

▼M14

4.1.2.2 Asianomaisen yksikön on kaikilla lentoasemilla turvavalvotulle alueelle saavuttaessa turvatarkastettava vähintään sellaiset nesteet, aerosolit ja geelit, jotka on hankittu lentoasemalla tai ilma-aluksessa ja jotka on pakattu suljettuun kassiin, josta näkyy, jos sen sisältöön on puututtu, ja jossa on riittävät todisteet ostamisesta lentoaseman lentokenttäalueelta tai ilma-aluksesta, sekä nesteet, aerosolit ja geelit, jotka on tarkoitettu käytettäväksi matkan aikana lääkinnällisistä syistä tai erityisruokavalion vuoksi, vauvanruoka mukaan luettuna. Nesteet, aerosolit ja geelit on poistettava käsimatkatavaroista ennen turvatarkastusta, ja ne on tarkastettava erillään muista tavaroista, paitsi jos käsimatkatavaroiden turvatarkastuksessa käytetty laite pystyy tarkastamaan myös useita matkatavaroissa olevia suljettuja neste-, aerosoli- ja geelipakkauksia. Kun nesteet, aerosolit ja geelit on poistettu käsimatkatavaroista, matkustajan on esitettävä ne tarkastettaviksi seuraavasti: a) kaikki nesteet, aerosolit ja geelit, jotka on pakattu yksittäispakkauksiin, joiden tilavuus on enintään 100 millilitraa tai vastaava, yhdessä enintään yhden litran suuruisessa läpinäkyvässä muovipussissa, joka voidaan sulkea uudelleen; sisällön on mahduttava muovipussiin hyvin, ja pussin on oltava kokonaan suljettu; ja b) kaikki muut nesteet, aerosolit ja geelit, mukaan luettuina nesteitä, aerosoleja ja geelejä sisältävät kassit, joista näkyy, jos niiden sisältöön on puututtu. Asianomaisten viranomaisten, lentoyhtiöiden ja lentoasemien on annettava matkustajille asianmukaiset tiedot nesteiden, aerosolien ja geelien turvatarkastuksista lentoasemilla.

▼B

4.1.2.3 Käsimatkatavaroiden turvatarkastuksessa on käytettävä jotain seuraavista menetelmistä: a) tarkastus käsin; tai b) läpivalaisulaitteet; tai c) räjähdysaineilmaisimet (EDS) ▼M3 d) räjähdekoirat yhdessä a alakohdan kanssa. ▼B Jos turvatarkastuksen suorittaja ei pysty varmuudella toteamaan, ettei käsimatkatavaroissa ole kiellettyjä esineitä, niiden vienti turvavalvotuille alueille on estettävä tai ne on tarkastettava uudelleen siten, että turvatarkastuksen suorittaja voi vakuuttua asiasta.

4.1.2.4 Käsimatkatavaroiden käsin tehtävään tutkimukseen on sisällyttävä käsimatkatavaroiden ja niiden sisällön manuaalinen tarkastus, jotta voidaan kohtuudella varmistaa, etteivät ne sisällä kiellettyjä esineitä.

4.1.2.5 Jos käytetään läpivalaisulaitteita tai räjähdysaineilmaisimia, turvatarkastuksen suorittajan on tarkastettava jokainen kuva.

4.1.2.6 Jos käytetään läpivalaisulaitteita tai räjähdysaineilmaisimia, kaikkien hälytysten syy on selvitettävä turvatarkastuksen suorittajaa tyydyttävällä tavalla, jotta voidaan kohtuudella varmistaa, ettei turvavalvotuille alueille tai ilma-alukseen viedä kiellettyjä esineitä.

4.1.2.7 Jos käytetään läpivalaisulaitteita tai räjähdysaineilmaisimia, käsimatkatavaroista on poistettava kaikki esineet, joiden tiheys heikentää turvatarkastuksen suorittajan kykyä analysoida käsimatkatavaroiden sisältöä. Laukku on tarkastettava uudelleen, ja poistettu esine on tarkastettava erikseen käsimatkatavarana.

4.1.2.8 Laukut, joissa havaitaan suuri sähkölaite, on tarkastettava uudelleen, kun laite on poistettu laukusta, ja sähkölaite on tarkastettava erikseen.

4.1.2.9 Räjähdekoiraa ja räjähdysainejäämäilmaisinta voidaan käyttää ainoastaan täydentävänä tarkastusmenetelmänä.

4.1.2.10 Toimivaltainen viranomainen voi objektiivisista syistä määritellä sellaisten käsimatkatavaroiden luokkia, joihin sovelletaan erityisiä turvatarkastusmenettelyjä tai jotka voidaan vapauttaa turvatarkastuksesta. Komissiolle on ilmoitettava määritellyistä luokista.

▼M17

4.1.2.11 Henkilöt, jotka tarkastavat käsimatkatavaroita läpivalaisulaitteilla tai räjähdysaineilmaisimilla, saavat yleensä tarkkailla näyttöä yhtäjaksoisesti enintään 20 minuutin ajan. Tällaisen jakson jälkeen turvatarkastaja ei saa tarkkailla näyttöä vähintään 10 minuuttiin. Tätä vaatimusta sovelletaan ainoastaan silloin, kun tarkkailtavana on jatkuva kuvavirta. Käsimatkatavaroiden turvatarkastajista vastaamaan on määrättävä esimies, jotta voidaan varmistaa paras mahdollinen ryhmän kokoonpano, työn laatu, koulutus, tuki ja arviointi.

▼B

4.1.2.12 Käsimatkatavaroiden turvatarkastukseen sovelletaan myös erillisessä komission päätöksessä säädettyjä lisäsäännöksiä.

▼M14

4.1.3 Nesteiden, aerosolien ja geelien turvatarkastus

4.1.3.1 Matkustajien kuljettamat nesteet, aerosolit ja geelit voidaan turvavalvotulle alueelle saavuttaessa vapauttaa LEDS-laitteella suoritettavasta turvatarkastuksesta, a) jos neste, aerosoli tai geeli on pakattu yksittäispakkauksiin, joiden tilavuus on enintään 100 millilitraa tai vastaava, yhdessä enintään yhden litran suuruisessa läpinäkyvässä muovipussissa, joka voidaan sulkea uudelleen; sisällön on mahduttava muovipussiin hyvin, ja pussin on oltava kokonaan suljettu; tai b) jos neste, aerosoli tai geeli on kyseisen lentoaseman lentokenttäalueelta ostettaessa suljettu tähän tarkoitukseen varattuun kassiin, josta näkyy, jos sen sisältöön on puututtu; c) jos kassissa, josta näkyy, jos sen sisältöön on puututtu, oleva neste, aerosoli tai geeli on peräisin toiselta EU:n lentoasemalta tai EU:n lentoliikenteen harjoittajan ilma-aluksesta ja suljettu ennen lentoaseman turvavalvotulta alueelta poistumista uudelleen tähän tarkoitukseen varattuun kassiin, josta näkyy, jos sen sisältöön on puututtu; d) jos neste, aerosoli tai geeli turvatarkastetaan LEDS-laitteella kyseisen lentoaseman lentokenttäalueella ja suljetaan sen jälkeen tähän tarkoitukseen varattuun kassiin, josta näkyy, jos sen sisältöön on puututtu. Edellä c ja d alakohdassa tarkoitettujen poikkeusten voimassaolo päättyy 31 päivänä joulukuuta 2015.

4.1.3.2 Edellä 4.1.3.1 kohdan b–d alakohdassa tarkoitettuihin tarkoitukseen varattujen kassien, joista näkyy, jos niiden sisältöön on puututtu, on oltava seuraavien vaatimusten mukaisia: a) niiden on oltava selvästi tunnistettavissa kyseisen lentoaseman kassiksi, josta näkyy, jos sen sisältöön on puututtu; b) niissä on oltava todisteet ostamisesta tai uudelleen sulkemisesta kyseisellä lentoasemalla välittömästi edeltävien kolmen tunnin aikana; c) niihin on sovellettava erillisessä komission päätöksessä säädettäviä lisäsäännöksiä.

4.1.3.3 Myös nesteiden, aerosolien ja geelien turvatarkastamiseen on sovellettava erillisessä komission päätöksessä säädettäviä lisäsäännöksiä.

▼B

4.2 MATKUSTAJIEN JA KÄSIMATKATAVAROIDEN SUOJAAMINEN

Matkustajien ja käsimatkatavaroiden suojaamiseen sovelletaan erillisessä komission päätöksessä säädettyjä säännöksiä.

4.3 MAHDOLLISESTI HÄIRIÖTÄ AIHEUTTAVAT MATKUSTAJAT

4.3.1 Toimivaltaisen viranomaisen on ilmoitettava lentoliikenteen harjoittajalle kirjallisesti etukäteen aikomuksestaan tuoda sen ilma-alukseen mahdollisesti häiriötä aiheuttava matkustaja.

4.3.2 Ilmoituksessa on oltava seuraavat tiedot: a) kyseisen matkustajan henkilötiedot ja sukupuoli; ja b) kuljetuksen syy; ja c) mahdollisten saattajien nimi ja asema; ja d) toimivaltaisen viranomaisen tekemä riskinarviointi (mukaan luettuina syyt saattajan mukana seuraamiseen tai puuttumiseen); ja e) mahdollisesti ennalta varattu istuinpaikka; ja f) saatavilla olevien matkustusasiakirjojen luonne. Lentoliikenteen harjoittajan on asetettava nämä tiedot ilma-aluksen päällikön saataville ennen matkustajien nousua ilma-alukseen.

4.3.3 Toimivaltaisen viranomaisen on varmistettava, että pidätetyillä tai vangituilla henkilöillä on aina saattaja.

4.4 KIELLETYT ESINEET

4.4.1 Matkustajien ei saa antaa viedä turvavalvotuille alueille tai ilma-alukseen lisäyksessä 4-C lueteltuja esineitä.

4.4.2 Edellä olevan 4.4.1 kohdan noudattamisesta voidaan myöntää poikkeus sillä edellytyksellä, että: a) toimivaltainen viranomainen on hyväksynyt esineen kuljettamisen; ja b) lentoliikenteen harjoittajalle on ilmoitettu matkustajasta ja hänen mukanaan kulkevasta esineestä ennen matkustajien nousua ilma-alukseen; ja c) sovellettavia turvallisuussääntöjä noudatetaan. Nämä esineet on asetettava ilma-aluksessa turvalliseen säilytyspaikkaan.

4.4.3 Lentoliikenteen harjoittajan on varmistettava, että matkustajille tiedotetaan lisäyksessä 4-C luetelluista kielletyistä esineistä ennen lähtöselvityksen loppuunsaattamista.

LISÄYS 4-A

KÄSIN TEHTÄVÄÄ TARKASTUSTA KOSKEVAT VAATIMUKSET

Käsin tehtävää tarkastusta koskevat yksityiskohtaiset säännökset esitetään erillisessä komission päätöksessä.

▼M17

LISÄYS 4-B

MATKUSTAJAT JA KÄSIMATKATAVARAT

KOLMANNET MAAT SEKÄ SELLAISET MERENTAKAISET MAAT JA ALUEET, JOILLA ON EUROOPAN UNIONIN TOIMINNASTA TEHDYN SOPIMUKSEN MUKAISIA ERITYISSUHTEITA UNIONIIN JA JOIHIN EI SOVELLETA KYSEISEN SOPIMUKSEN LIIKENNETTÄ KOSKEVAA OSASTOA, MUTTA JOIDEN TUNNUSTETAAN SOVELTAVAN YHTEISIÄ PERUSVAATIMUKSIA VASTAAVIA TURVAVAATIMUKSIA

Matkustajien ja käsimatkatavaroiden osalta seuraavien kolmansien maiden sekä sellaisten merentakaisten maiden ja alueiden, joilla on Euroopan unionin toiminnasta tehdyn sopimuksen mukaisia erityissuhteita unioniin ja joihin ei sovelleta kyseisen sopimuksen liikennettä koskevaa osastoa, tunnustetaan soveltavan yhteisiä perusvaatimuksia vastaavia turvavaatimuksia:

Amerikan yhdysvallat

Komissio ilmoittaa viipymättä jäsenvaltioiden toimivaltaisille viranomaisille, jos sillä on hallussaan tietoja, joiden perusteella voidaan olettaa, että kolmannen maan soveltamat turvavaatimukset, joilla on huomattava vaikutus ilmailun turvaamisen yleiseen tasoon unionissa, eivät enää vastaa unionin yhteisiä perusvaatimuksia.

Jäsenvaltioiden toimivaltaisille viranomaisille on ilmoitettava viipymättä, kun komissio saa tiedon toimista, korvaavat toimet mukaan luettuina, joilla varmistetaan, että kolmannen maan soveltamien turvavaatimusten vastaavuus on palautettu.

▼B

LISÄYS 4-C

MATKUSTAJAT JA KÄSIMATKATAVARAT

LUETTELO KIELLETYISTÄ ESINEISTÄ

Sanotun rajoittamatta asianmukaisten turvallisuussääntöjen noudattamista, matkustajat eivät saa tuoda turvavalvotuille alueille tai ilma-alukseen seuraavia esineitä:

a) ampuma-aseet, tuliaseet ja muut laitteet, joilla laukaistaan ammuksia — laitteet, joita voidaan tai jotka vaikuttavat siltä, että niitä voidaan käyttää vakavan vamman tuottamiseen laukaisemalla ammus, mukaan luettuina seuraavat: — kaikentyyppiset tuliaseet, esimerkiksi pistoolit, revolverit, kiväärit ja haulikot — leluaseet ja tuliaseiden jäljitelmät, joita voi erehtyä pitämään oikeina aseina — tuliaseiden osat lukuun ottamatta kiikaritähtäimiä — paineilma- ja hiilidioksidiaseet, esimerkiksi pistoolit, kiväärit ja kuula-aseet — valopistoolit ja starttipistoolit — jouset, varsijouset ja nuolet — harppuuna- ja keihäsaseet — lingot ja ritsat

b) tainnutuslaitteet — laitteet, jotka on erityisesti suunniteltu tainnuttamiseen tai lamaannuttamiseen, mukaan luettuina seuraavat: — sähköšokkilaitteet, esimerkiksi sähköpistoolit, etälamauttimet ja sähköpamput — tainnuttimet ja pulttipistoolit — kemikaalit, kaasut ja suihkeet, joilla voi vammauttaa tai tehdä toimintakyvyttömäksi, esimerkiksi turvasuihkeet, pippurisumutteet, paprikasumutteet, kyynelkaasu, happosumutteet ja eläinkarkotteet

c) teräväkärkiset tai teräväreunaiset esineet — teräväkärkiset tai teräväreunaiset esineet, joita voidaan käyttää vakavan vamman tuottamiseen, mukaan luettuina seuraavat: — halkaisuvälineet, esimerkiksi kirveet ja halkaisuveitset — jäähakut ja -naskalit — partakoneenterät — pahviveitset — veitset, joiden terän pituus on yli 6 cm — sakset, joiden terien pituus navasta mitattuna on yli 6 cm — taistelulajeissa käytettävät teräväkärkiset tai teräväreunaiset välineet — miekat ja sapelit

d) työkalut — työkalut, joita voidaan käyttää vakavan vamman tuottamiseen tai joilla voidaan uhata ilma-aluksen turvallisuutta, mukaan luettuina seuraavat: — sorkkaraudat — porat ja poranterät, mukaan luettuina johdottomat kannettavat porakoneet — työkalut, joissa on yli 6 cm pitkä terä tai varsi, jota voi käyttää aseena, esimerkiksi taltat ja ruuvitaltat — sahat, mukaan luettuina johdottomat kannettavat moottorisahat — puhalluslamput — naulaimet

e) tylpät esineet — esineet, joita voidaan käyttää vakavan vamman tuottamiseen, kun niitä käytetään lyöntiaseina, mukaan luettuina seuraavat: — pesäpallomailat — nuijat ja patukat, esimerkiksi poliisin pamput — taistelulajeissa käytettävät välineet

f) räjähteet ja sytyttävät aineet ja laitteet — räjähteet ja sytyttävät aineet ja laitteet, joita voidaan tai jotka vaikuttavat siltä, että niitä voidaan käyttää vakavan vamman tuottamiseen tai ilma-aluksen turvallisuuden vaarantamiseen, mukaan luettuina seuraavat: — ammukset — räjähdysnallit — sytyttimet ja sytytyslangat — räjähtävien laitteiden jäljitelmät — miinat, kranaatit ja muut sotilasräjähteet — ilotulitteet ja muu pyrotekniikka — savusäiliöt tai savupanokset — dynamiitti, ruuti ja muovailtavat räjähteet.

▼M14 —————

▼B

5. RUUMASSA KULJETETTAVAT MATKATAVARAT

5.0 YLEISET SÄÄNNÖKSET

5.0.1 Ellei toisin mainita, viranomaisen, lentoaseman pitäjän, lentoliikenteen harjoittajan tai asetuksen (EY) N:o 300/2008 10 artiklassa tarkoitetun kansallisen siviili-ilmailun turvaohjelman mukaisesti vastuullisen yksikön on varmistettava tässä luvussa esitettyjen toimenpiteiden toteuttaminen.

5.0.2 Lisäyksessä 5-A luetellaan kolmannet maat, joissa sovellettavien turvavaatimusten tunnustetaan vastaavan yhteisiä perusvaatimuksia ruumassa kuljetettavien matkatavaroiden osalta.

5.0.3 Jos ruumassa kuljetettavat matkatavarat saapuvat jostakin jäsenvaltiosta, jonka kautta ilma-alus on kulkenut saavuttuaan sinne kolmannesta maasta, jota ei ole lueteltu lisäyksessä 5-A, niitä on pidettävä kolmannesta maasta saapuvina ruumassa kuljetettavina matkatavaroina, ellei ole saatu vahvistusta siitä, että nämä ruumassa kuljetettavat matkatavarat on turvatarkastettu kyseisessä jäsenvaltiossa.

5.0.4 Tässä luvussa ”varmistetulla matkatavaralla” tarkoitetaan turvatarkastettua ruumassa kuljetettavaa lähtevää matkatavaraa, joka on fyysisesti suojattua siten, että esineiden sijoittaminen siihen on estetty.

5.1 RUUMASSA KULJETETTAVIEN MATKATAVAROIDEN TURVATARKASTUS

5.1.1 Ruumassa kuljetettavien matkatavaroiden turvatarkastuksessa on käytettävä seuraavia menetelmiä joko yksinään tai yhdessä: a) tarkastus käsin; tai b) läpivalaisulaitteet; tai c) räjähdysaineilmaisimet (EDS); tai d) räjähdysainejäämäilmaisimet (ETD) ▼M3 e) räjähdekoirat. ▼B Jos turvatarkastuksen suorittaja ei pysty varmuudella toteamaan, ettei ruumassa kuljetettavissa matkatavaroissa ole kiellettyjä esineitä, niiden vienti turvavalvotuille alueille on estettävä tai ne on tarkastettava uudelleen siten, että turvatarkastuksen suorittaja voi vakuuttua asiasta.

5.1.2 Käsin tehtävään tutkimukseen on sisällyttävä matkatavaroiden ja niiden sisällön perinpohjainen manuaalinen tarkastus, jotta voidaan kohtuudella varmistaa, etteivät ne sisällä kiellettyjä esineitä.

5.1.3 Jos käytetään läpivalaisulaitteita tai räjähdysaineilmaisimia ja matkatavarat sisältävät esineen, jonka tiheys heikentää turvatarkastuksen suorittajan kykyä analysoida matkatavaroiden sisältöä, matkatavarat on aina tarkastettava jollain toisella menetelmällä.

5.1.4 Räjähdysainejäämäilmaisimella (ETD) tehtävään tarkastukseen on sisällyttävä sekä laukun sisä- ja ulkopinnalta että sen sisällöstä otettujen näytteiden analysointi. Lisäksi sisältö voidaan tarkastaa käsin.

5.1.5 Toimivaltainen viranomainen voi objektiivisista syistä määritellä sellaisten ruumassa kuljetettavien matkatavaroiden luokkia, joihin sovelletaan erityisiä turvatarkastusmenettelyjä tai jotka voidaan vapauttaa turvatarkastuksesta. Komissiolle on ilmoitettava määritellyistä luokista.

5.1.6 Ruumassa kuljetettavien matkatavaroiden turvatarkastukseen sovelletaan myös erillisessä komission päätöksessä säädettyjä lisäsäännöksiä.

▼M17

5.1.7 Henkilöt, jotka tarkastavat ruumassa kuljetettavia matkatavaroita läpivalaisulaitteilla tai räjähdysaineilmaisimilla, saavat yleensä tarkkailla näyttöä yhtäjaksoisesti enintään 20 minuutin ajan. Tällaisen jakson jälkeen turvatarkastaja ei saa tarkkailla näyttöä vähintään 10 minuuttiin. Tätä vaatimusta sovelletaan ainoastaan silloin, kun tarkkailtavana on jatkuva kuvavirta. Ruumassa kuljetettavien matkatavaroiden turvatarkastajista vastaamaan on määrättävä esimies, jotta voidaan varmistaa paras mahdollinen ryhmän kokoonpano, työn laatu, koulutus, tuki ja arviointi.

▼B

5.2 RUUMASSA KULJETETTAVIEN MATKATAVAROIDEN SUOJAAMINEN

5.2.1 Matkustajat eivät saa päästä käsiksi ruumassa kuljetettaviin matkatavaroihin, jotka on turvatarkastettu, paitsi jos on kyse heidän omista matkatavaroistaan ja heitä valvotaan sen varmistamiseksi, että a) ruumassa kuljetettaviin matkatavaroihin ei lisätä lisäyksessä 5-B lueteltuja kiellettyjä esineitä; tai b) ruumassa kuljetettavista matkatavaroista ei poisteta lisäyksessä 4-C lueteltuja kiellettyjä esineitä ja niitä ei tuoda turvavalvotuille alueille tai ilma-alukseen.

5.2.2 Ruumassa kuljetettavat matkatavarat, joita ei ole suojattu siten, ettei niihin voi päästä luvatta käsiksi, on tarkastettava uudelleen.

5.2.3 Ruumassa kuljetettavien matkatavaroiden suojaamiseen sovelletaan myös erillisessä komission päätöksessä säädettyjä lisäsäännöksiä.

5.3 MATKATAVAROIDEN TUNNISTAMINEN

5.3.1 Ruumassa kuljetettavien matkatavaroiden tunnistaminen

5.3.1.1 Lentoliikenteen harjoittajan on ilma-alukseen siirtymisen aikana varmistettava, että matkustaja esittää voimassa olevan tarkastuskortin tai vastaavan asiakirjan, joka vastaa lähtöselvitettyjä ruumassa kuljetettavia matkatavaroita.

5.3.1.2 Lentoliikenteen harjoittajan on varmistettava, että sillä on käytössään menettely sellaisten matkustajien ruumassa kuljetettavien matkatavaroiden tunnistamiseksi, jotka eivät nousseet ilma-alukseen tai poistuivat siitä ennen lähtöä.

5.3.1.3 Jos matkustaja ei ole ilma-aluksessa, hänen tarkastuskorttiaan tai vastaavaa asiakirjaa vastaavia ruumassa kuljetettavia matkatavaroita on pidettävä erillään kulkevana matkatavarana.

5.3.1.4 Lentoliikenteen harjoittajan on varmistettava, että kukin erillään kulkeva ruumassa kuljetettava matkatavara on selvästi tunnistettavissa sellaiseksi, että se on hyväksytty lentokuljetukseen.

5.3.2 Matkustajasta riippumattomat syyt

5.3.2.1 Syy siihen, miksi matkatavaroista tuli erillään kulkevia matkatavaroita, on kirjattava ennen niiden lastaamista ilma-alukseen, paitsi jos sovelletaan 5.3.3 kohdassa tarkoitettuja turvavalvontatoimenpiteitä.

5.3.2.2 Matkustajista riippumattomia syitä koskevia yksityiskohtaisia lisäsäännöksiä annetaan erillisessä komission päätöksessä.

5.3.3 Erillään kulkeviin ruumassa kuljetettaviin matkatavaroihin sovellettavat asianmukaiset turvavalvontatoimenpiteet

5.3.3.1 Erillään kulkevat ruumassa kuljetettavat matkatavarat, jotka eivät kuulu 5.3.2 kohdan soveltamisalaan, on tarkastettava jollain 5.1.1 kohdassa säädetyllä menetelmällä, ja niihin on tarvittaessa sovellettava erillisessä komission päätöksessä säädettyjä lisävaatimuksia.

▼M9

5.3.3.2 Ruumassa kuljetettavat matkatavarat, joista on tullut erillään kulkevia matkatavaroita muista kuin 5.3.2 kohdassa mainituista syistä, on poistettava ilma-aluksesta ja tarkastettava uudelleen ennen kuin ne lastataan takaisin.

▼B

5.3.3.3 Erillään kulkeviin ruumassa kuljetettaviin matkatavaroihin sovellettavia asianmukaisia turvavalvontatoimenpiteitä koskevia yksityiskohtaisia lisäsäännöksiä annetaan erillisessä komission päätöksessä.

5.4 KIELLETYT ESINEET

5.4.1 Matkustajien ei saa antaa kuljettaa ruumassa kuljetettavissa matkatavaroissaan lisäyksessä 5-B lueteltuja esineitä.

5.4.2 Edellä olevan 5.4.1 kohdan noudattamisesta voidaan myöntää poikkeus sillä edellytyksellä, että: a) toimivaltaisella viranomaisella on kansalliset säännöt, joissa sallitaan kyseisen esineen kuljettaminen; ja b) sovellettavia turvallisuussääntöjä noudatetaan.

5.4.3 Matkustajille on tiedotettava lisäyksessä 5-B luetelluista kielletyistä esineistä ennen lähtöselvityksen loppuunsaattamista.

▼M17

LISÄYS 5-A

RUUMASSA KULJETETTAVAT MATKATAVARAT

KOLMANNET MAAT SEKÄ SELLAISET MERENTAKAISET MAAT JA ALUEET, JOILLA ON EUROOPAN UNIONIN TOIMINNASTA TEHDYN SOPIMUKSEN MUKAISIA ERITYISSUHTEITA UNIONIIN JA JOIHIN EI SOVELLETA KYSEISEN SOPIMUKSEN LIIKENNETTÄ KOSKEVAA OSASTOA, MUTTA JOIDEN TUNNUSTETAAN SOVELTAVAN YHTEISIÄ PERUSVAATIMUKSIA VASTAAVIA TURVAVAATIMUKSIA

Ruumassa kuljetettavien matkatavaroiden osalta seuraavien kolmansien maiden sekä sellaisten merentakaisten maiden ja alueiden, joilla on Euroopan unionin toiminnasta tehdyn sopimuksen mukaisia erityissuhteita unioniin ja joihin ei sovelleta kyseisen sopimuksen liikennettä koskevaa osastoa, tunnustetaan soveltavan yhteisiä perusvaatimuksia vastaavia turvavaatimuksia:

Amerikan yhdysvallat

Komissio ilmoittaa viipymättä jäsenvaltioiden toimivaltaisille viranomaisille, jos sillä on hallussaan tietoja, joiden perusteella voidaan olettaa, että kolmannen maan soveltamat turvavaatimukset, joilla on huomattava vaikutus ilmailun turvaamisen yleiseen tasoon unionissa, eivät enää vastaa unionin yhteisiä perusvaatimuksia.

Jäsenvaltioiden toimivaltaisille viranomaisille on ilmoitettava viipymättä, kun komissio saa tiedon toimista, korvaavat toimet mukaan luettuina, joilla varmistetaan, että kolmannen maan soveltamien turvavaatimusten vastaavuus on palautettu.

▼B

LISÄYS 5-B

RUUMASSA KULJETETTAVAT MATKATAVARAT

LUETTELO KIELLETYISTÄ ESINEISTÄ

Matkustajat eivät saa kuljettaa ruumassa kuljetettavissa matkatavaroissaan seuraavia esineitä:

räjähteet ja sytyttävät aineet ja laitteet —

räjähteet ja sytyttävät aineet ja laitteet, joita voidaan käyttää vakavan vamman tuottamiseen tai ilma-aluksen turvallisuuden vaarantamiseen, mukaan luettuina seuraavat:

— ammukset

— räjähdysnallit

— sytyttimet ja sytytyslangat

— miinat, kranaatit ja muut sotilasräjähteet

— ilotulitteet ja muu pyrotekniikka

— savusäiliöt tai savupanokset

— dynamiitti, ruuti ja muovailtavat räjähteet.

6. RAHTI JA POSTI

6.0 YLEISET SÄÄNNÖKSET

6.0.1 Viranomaisen, lentoaseman pitäjän, lentoliikenteen harjoittajan tai tässä luvussa määritellyn yksikön on varmistettava tässä luvussa esitettyjen toimenpiteiden toteuttaminen.

▼M9

6.0.2 Seuraavia pidetään kiellettyinä esineinä rahti- ja postilähetyksissä: — valmiiksi kootut räjähteet ja sytytyslaitteet, joita ei kuljeteta sovellettavien turvallisuussääntöjen mukaisesti

▼M9 —————

▼B

6.1 TURVAVALVONTATOIMENPITEET – YLEISET SÄÄNNÖKSET

6.1.1 Valvotun edustajan on turvatarkastettava kaikki rahti ja posti ennen niiden lastaamista ilma-alukseen, paitsi jos a) valvottu edustaja on soveltanut vaadittuja turvavalvontatoimenpiteitä kyseiseen lähetykseen ja lähetys on ollut suojattuna niin, ettei siihen ole päässyt luvatta käsiksi, näiden toimenpiteiden suorittamishetkestä aina lastaamiseen saakka; tai b) tunnettu lähettäjä on soveltanut vaadittuja turvavalvontatoimenpiteitä kyseiseen lähetykseen ja lähetys on ollut suojattuna niin, ettei siihen ole päässyt luvatta käsiksi, näiden toimenpiteiden suorittamishetkestä aina lastaamiseen saakka; tai c) tunnettu tiliasiakas on soveltanut vaadittuja turvavalvontatoimenpiteitä kyseiseen lähetykseen ja lähetys on ollut suojattuna niin, ettei siihen ole päässyt luvatta käsiksi, näiden toimenpiteiden suorittamishetkestä aina lastaamiseen saakka, eikä lähetystä kuljeteta matkustajakoneessa; tai d) lähetys on vapautettu turvatarkastuksesta ja se on ollut suojattuna niin, ettei siihen ole päässyt luvatta käsiksi, siitä lähtien, kun siitä tuli tunnistettavaa lentorahtia tai tunnistettavaa lentopostia, aina lastaamiseen saakka.

▼M6

6.1.2. Jos on syytä olettaa, että lähetykseen, johon on sovellettu turvavalvontatoimenpiteitä, on kajottu tai ettei se kyseisten toimenpiteiden suorittamishetkestä asti ole ollut suojattuna niin, ettei siihen ole päässyt luvatta käsiksi, valvotun edustajan on tehtävä sille turvatarkastus ennen ilma-alukseen lastaamista. Jos näyttää siltä, että lähetykseen on merkittävästi kajottu, tai lähetys vaikuttaa muutoin epäilyttävältä, sitä on kohdeltava 6.7 kohdan mukaisesti suuririskisenä rahtina tai postina.

▼B

6.1.3 Henkilön, jolla on mahdollisuus päästä ilman saattajaa käsiksi sellaiseen tunnistettavaan lentorahtiin tai tunnistettavaan lentopostiin, johon on sovellettu vaadittuja turvavalvontatoimenpiteitä, on täytynyt läpäistä joko taustan tarkistus tai työhönottoa edeltävä tarkistus 11.1 kohdan mukaisesti.

6.2 TURVATARKASTUS

6.2.1 Turvatarkastus

6.2.1.1 Rahtia tai postia tarkastettaessa a) on käytettävä niitä keinoja tai menetelmiä, joilla kielletyt esineet todennäköisimmin paljastuvat, kun otetaan huomioon lähetysten luonne; ja b) käytettävien keinojen tai menetelmien on oltava riittävän korkeatasoisia, jotta voidaan kohtuudella varmistaa, ettei lähetykseen ole kätketty kiellettyjä esineitä.

6.2.1.2 Jos turvatarkastuksen suorittaja ei pysty kohtuudella varmistumaan siitä, ettei lähetyksessä ole kiellettyjä esineitä, lähetys on pysäytettävä tai se on tarkastettava uudelleen siten, että turvatarkastuksen suorittaja voi vakuuttua asiasta.

6.2.1.3 Rahdin ja postin turvatarkastukseen sovelletaan myös erillisessä komission päätöksessä säädettyjä lisäsäännöksiä.

▼M17

6.2.1.4 Henkilöt, jotka tarkastavat rahtia läpivalaisulaitteilla tai räjähdysaineilmaisimilla, saavat yleensä tarkkailla näyttöä yhtäjaksoisesti enintään 20 minuutin ajan. Tällaisen jakson jälkeen turvatarkastaja ei saa tarkkailla näyttöä vähintään 10 minuuttiin. Tätä vaatimusta sovelletaan ainoastaan silloin, kun tarkkailtavana on jatkuva kuvavirta.

▼B

6.2.2 Vapautukset turvatarkastuksesta

Turvatarkastuksesta vapauttamista koskevat säännökset esitetään erillisessä komission päätöksessä.

6.3 VALVOTUT EDUSTAJAT

6.3.1 Valvottujen edustajien hyväksyminen

6.3.1.1 Valvotut edustajat hyväksyy toimivaltainen viranomainen. Valvotut edustajat on hyväksyttävä paikkakohtaisesti. Kaikkien 6.3.2 kohdassa tarkoitettuja turvavalvontatoimenpiteitä soveltavien yksikköjen on oltava valvotuiksi edustajiksi hyväksyttyjä. Tähän sisältyvät ulkoistettujen logistiikkapalvelujen tarjoajat, jotka tarjoavat yhdistettyjä varastointi- ja kuljetuspalveluja, sekä lentoliikenteen harjoittajat ja maapalveluasiamiehet. Valvottu edustaja voi teettää alihankintana a) kaikki 6.3.2 kohdassa tarkoitetut turvavalvontatoimenpiteet toisella valvotulla edustajalla; b) kaikki 6.3.2 kohdassa tarkoitetut turvavalvontatoimenpiteet toisella yksiköllä, kun valvontatoimenpiteet toteutetaan valvotun edustajan omassa toimipaikassa tai lentoasemalla ja ne sisältyvät valvotun edustajan tai lentoaseman turvaohjelmaan; c) kaikki 6.3.2 kohdassa tarkoitetut turvavalvontatoimenpiteet toisella yksiköllä, kun valvontatoimenpiteet toteutetaan muualla kuin valvotun edustajan omassa toimipaikassa tai lentoasemalla, ja toimivaltainen viranomainen on sertifioinut tai hyväksynyt ja luetteloinut yksikön näiden palvelujen tarjoamista varten; ja d) lähetysten suojaamisen ja kuljetuksen 6.6 kohdan vaatimukset täyttävällä rahdinkuljettajalla.

6.3.1.2 Kunkin jäsenvaltion toimivaltaisen viranomaisen on määriteltävä asetuksen (EY) N:o 300/2008 10 artiklassa tarkoitetussa kansallisessa siviili-ilmailun turvaohjelmassa vastuut seuraavan valvottujen edustajien hyväksyntää koskevan menettelyn toteuttamiseksi: a) Hakijan on haettava hyväksyntää sen jäsenvaltion toimivaltaiselta viranomaiselta, jonka alueella hakemukseen sisältyvät toimipaikat sijaitsevat. Hakijan on toimitettava asianomaiselle toimivaltaiselle viranomaiselle turvaohjelma. Ohjelmassa on kuvattava menetelmät ja menettelyt, joita edustajan on sovellettava asetuksen (EY) N:o 300/2008 ja sen täytäntöönpanosäädösten vaatimusten noudattamiseksi. Lisäksi ohjelmassa on kuvattava, miten edustaja itse seuraa näiden menetelmien ja menettelyjen noudattamista. Lentoliikenteen harjoittajan turvaohjelman, jossa kuvataan menetelmät ja menettelyt, joita lentoliikenteen harjoittajan on sovellettava asetuksen (EY) N:o 300/2008 ja sen täytäntöönpanosäädösten vaatimusten noudattamiseksi, on katsottava täyttävän valvotun edustajan turvaohjelmaa koskeva vaatimus. Hakijan on lisäksi toimitettava lisäyksessä 6-A esitetty ”Valvotun edustajan sitoumusvakuutus”. Vakuutuksessa on oltava hakijan laillisen edustajan tai sen turva-asioista vastaavan henkilön allekirjoitus. Asianomaisen toimivaltaisen viranomaisen on säilytettävä allekirjoitettu vakuutus. b) Toimivaltaisen viranomaisen tai sen puolesta toimivan ►M11 EU:n ilmailun turvatoimien varmentajan ◄ on tutkittava turvaohjelma ja tehtävä tämän jälkeen tarkastuskäynti hakemuksessa mainituissa toimipaikoissa sen arvioimiseksi, täyttääkö hakija asetuksen (EY) N:o 300/2008 ja sen täytäntöönpanosäädösten vaatimukset. Toimivaltaisen viranomaisen tai sen puolesta toimivan ►M11 EU:n ilmailun turvatoimien varmentajan ◄ olisi otettava huomioon, onko hakijalla asetuksen (ETY) N:o 2454/93 ( 8 ) muuttamisesta annetun komission asetuksen (EY) N:o 1875/2006 ( 9 ) 14 a artiklan 1 kohdan b ja c alakohdassa tarkoitettu AEO-todistus. c) Jos toimivaltainen viranomainen pitää a ja b alakohdan mukaisesti annettuja tietoja tyydyttävinä, sen on varmistettava, että tarpeelliset tiedot edustajasta lisätään ►M17 toimitusketjun turvaamista koskevaan unionin tietokantaan ◄ viimeistään seuraavana arkipäivänä. Lisätessään tietoja tietokantaan toimivaltaisen viranomaisen on annettava kullekin hyväksytylle toimipaikalle vakiomuotoinen aakkosnumeerinen tunniste. Jos toimivaltainen viranomainen ei pidä a ja b alakohdan mukaisesti annettuja tietoja tyydyttävinä, syyt tähän on ilmoitettava viipymättä yksikölle, joka hakee hyväksyntää valvotuksi edustajaksi. Jos lentoliikenteen harjoittajan turvaohjelmassa kuvataan menetelmät ja menettelyt, joita lentoliikenteen harjoittajan on sovellettava asetuksen (EY) N:o 300/2008 ja sen täytäntöönpanosäädösten vaatimusten noudattamiseksi, lentoliikenteen harjoittajan voidaan katsoa täyttävän a ja b alakohdan vaatimukset kaikkien ohjelmassa mainittujen toimipaikkojen osalta. Lentoliikenteen harjoittajan turvaohjelmassa mainituille toimipaikoille on tehtävä tarkastuskäynti viimeistään kahden vuoden kuluttua tämän asetuksen voimaantulosta. Jos valvottu edustaja on hyväksytty joko komission asetuksen (EY) N:o 2320/2002 tai komission asetuksen (EY) N:o 820/2008 ja komission päätöksen K(2008) 4333 mukaisesti, sitä voidaan pitää asetuksen (EY) N:o 300/2008 ja sen täytäntöönpanosäädösten mukaisena valvottuna edustajana kaikilla toimipaikoilla, joilla on suoritettu tarkastuskäynti. d) Valvottua edustajaa ei pidetä hyväksyttynä ennen kuin sen tiedot on lisätty ►M17 toimitusketjun turvaamista koskevaan unionin tietokantaan ◄ .

6.3.1.3 Valvotun edustajan on nimettävä jokaisella toimipaikalla vähintään yksi henkilö, joka vastaa esitetyn turvaohjelman toteuttamisesta. Tämän henkilön on täytynyt läpäistä taustan tarkistus 11.1 kohdan mukaisesti.

6.3.1.4 Valvottu edustaja on varmennettava säännöllisesti uudelleen enintään viiden vuoden välein. Tähän on sisällyttävä tarkastuskäynti sen arvioimiseksi, noudattaako valvottu edustaja edelleen asetuksen (EY) N:o 300/2008 ja sen täytäntöönpanosäädösten vaatimuksia. Toimivaltaisen viranomaisen kansallisen laadunvalvontaohjelman mukaisesti tekemää tarkastusta valvotun edustajan tiloissa voidaan pitää tarkastuskäyntinä, jos se kattaa kaikki hyväksyntään tarvittavat vaatimukset.

6.3.1.5 Jos toimivaltainen viranomainen katsoo, ettei valvottu edustaja enää noudata asetuksen (EY) N:o 300/2008 ja sen täytäntöönpanosäädösten vaatimuksia, sen on peruttava valvotun edustajan asema kyseisillä toimipaikoilla. Toimivaltaisen viranomaisen on varmistettava, että edustajan aseman muutos käy ilmi ►M17 toimitusketjun turvaamista koskevasta unionin tietokannasta ◄ välittömästi peruutuksen jälkeen ja joka tapauksessa 24 tunnin kuluessa siitä.

6.3.1.6 Sanotun rajoittamatta kunkin jäsenvaltion oikeutta soveltaa tiukempia toimenpiteitä asetuksen (EY) N:o 300/2008 6 artiklan mukaisesti, 6.3 kohdan mukaisesti hyväksytty valvottu edustaja on tunnustettava kaikissa jäsenvaltioissa.

6.3.1.7 Kohdan 6.3.1 vaatimuksia, lukuun ottamatta 6.3.1.2 kohdan d alakohtaa, ei sovelleta, jos toimivaltainen viranomainen itse hyväksytään valvotuksi edustajaksi.

6.3.2 Valvotun edustajan soveltamat turvavalvontatoimenpiteet

6.3.2.1 Ottaessaan vastaan lähetyksiä valvotun edustajan on varmennettava, onko yksikkö, jolta se vastaanottaa lähetyksen, valvottu edustaja, tunnettu lähettäjä, tunnettu tiliasiakas tai ei mikään näistä.

6.3.2.2 Henkilön, joka toimittaa lähetyksen valvotulle edustajalle tai lentoliikenteen harjoittajalle, on esitettävä henkilökortti, passi, ajokortti tai muu asiakirja, jossa on hänen kuvansa ja joka on kansallisen viranomaisen myöntämä tai tunnustama. Korttia tai asiakirjaa on käytettävä lähetyksen toimittavan henkilön henkilöllisyyden varmentamiseen.

6.3.2.3 Ottaessaan vastaan lähetyksiä, joihin ei ole vielä sovellettu kaikkia vaadittuja turvavalvontatoimenpiteitä, valvotun edustajan on varmistettava, että lähetyksille tehdään turvatarkastus 6.2 kohdan mukaisesti.

▼M17

6.3.2.4 Kun tämän asetuksen 6.3.2.1–6.3.2.3 kohdassa ja komission päätöksen 2010/774/EU 6.3 kohdassa tarkoitetut turvavalvontatoimenpiteet on toteutettu, valvotun edustajan on varmistettava, että a) pääsy tällaisten lähetysten läheisyyteen ilman saattajaa on rajattu valtuutettuihin henkilöihin; ja b) lähetyksiä suojataan siten, ettei niihin voi päästä luvatta käsiksi, siihen saakka kunnes ne luovutetaan toiselle valvotulle edustajalle tai lentoliikenteen harjoittajalle. Turvavalvotun alueen kriittisessä osassa olevien rahti- ja postilähetysten katsotaan olevan suojattuja siten, ettei niihin voi päästä luvatta käsiksi. Muussa kuin turvavalvotun alueen kriittisessä osassa olevat rahti- ja postilähetykset on sijoitettava valvotun edustajan tilojen kulunvalvonnalla suojattuihin osiin tai, jos ne sijaitsevat tällaisten osien ulkopuolella, — niiden on oltava fyysisesti suojattuja siten, että niihin ei voi lisätä kiellettyjä esineitä; tai — niitä ei saa jättää ilman valvontaa ja niihin saavat päästä käsiksi ainoastaan henkilöt, jotka osallistuvat rahdin suojaamiseen ja käsittelyyn.

▼B

6.3.2.5 Kun tämän asetuksen 6.3.2.1–6.3.2.4 kohdassa tarkoitetut turvavalvontatoimenpiteet on toteutettu, valvotun edustajan on varmistettava, että lentoliikenteen harjoittajalle tai toiselle valvotulle edustajalle jätettävän lähetyksen mukana toimitetaan asianmukaiset asiakirjat joko lentorahtikirjan tai erillisen ilmoituksen muodossa ja joko sähköisesti tai kirjallisesti.

▼M9

6.3.2.6 Asiakirjojen on oltava toimivaltaisen viranomaisen saatavilla tarkastusta varten milloin tahansa ennen lähetyksen lastaamista ilma-alukseen ja sen jälkeen koko lennon ajan tai 24 tuntia sen mukaan, kumpi näistä ajoista on pitempi, ja niissä on annettava seuraavat tiedot: a) toimivaltaiselta viranomaiselta saatu valvotun edustajan yksilöivä aakkosnumeerinen tunniste; b) lähetyksen yksilöivä tunniste, kuten lentorahtikirjan (alarahtikirjan tai päärahtikirjan) numero; c) lähetyksen sisältö, lukuun ottamatta komission 13 päivänä huhtikuuta 2010 tekemän päätöksen K(2010) 774 lopullinen ( 10 ) 6.2.3 kohdan d ja e alakohdassa lueteltuja lähetyksiä; d) lähetyksen turvaluokitus, eli mainitaan joko — ”SPX”, jos lähetys on turvallinen matkustaja-, rahti- ja posti-ilma-aluksessa kuljetettavaksi; tai — ”SCO”, jos lähetys on turvallinen ainoastaan rahti- ja posti-ilma-aluksessa kuljetettavaksi; tai — ”SHR”, jos lähetys on turvallinen matkustaja-, rahti- ja posti-ilma-aluksessa kuljetettavaksi suuririskisiä lähetyksiä koskevien vaatimusten mukaisesti; e) syy turvaluokituksen antamiseen, eli mainitaan — ”KC” kun lähetys on vastaanotettu tunnetulta lähettäjältä; tai — ”AC” kun lähetys on vastaanotettu tunnetulta tiliasiakkaalta; tai — turvatarkastuksessa käytetty keino tai menetelmä; tai — perusteet lähetyksen vapauttamiselle turvatarkastuksesta; f) turvaluokituksen antaneen henkilön nimi tai vastaava tunniste ja luokituksen antamispäivä ja -aika; g) sellaisen valvotun edustajan toimivaltaiselta viranomaiselta saama yksilöivä tunniste, joka on hyväksynyt toisen valvotun edustajan lähetykselle antaman turvaluokituksen. Valvottu edustaja, joka jättää lähetyksiä toiselle valvotulle edustajalle tai lentoliikenteen harjoittajalle, voi myös päättää toimittaa ainoastaan a–e ja g alakohdassa vaaditut tiedot ja säilyttää f kohdassa vaaditut tiedot koko lennon/lentojen kestoajan tai 24 tunnin ajan sen mukaan, kumpi näistä ajoista on pitempi.

▼M9

6.3.2.7 Yhteislähetysten osalta 6.3.2.5 ja 6.3.2.6 kohdan vaatimukset katsotaan täytetyiksi, jos a) yhdistämisen toteuttava valvottu edustaja säilyttää jokaisesta yksittäisestä lähetyksestä 6.3.2.6 kohdan a–g alakohdan mukaisesti vaaditut tiedot koko lennon/lentojen tai 24 tunnin ajan sen mukaan, kumpi näistä ajoista on pitempi; ja b) yhteislähetysten mukana seuraavissa asiakirjoissa on yhdistämisen toteuttaneen valvotun edustajan aakkosnumeerinen tunniste, yhteislähetyksen yksilöivä tunniste ja sen turvaluokitus. Edellä olevaa a alakohtaa ei tarvitse soveltaa yhteislähetyksiin, jotka turvatarkastetaan aina tai vapautetaan turvatarkastuksesta päätöksen K(2010) 774 6.2.3 kohdan d ja e alakohdan mukaisesti, jos valvottu edustaja antaa yhteislähetykselle sen yksilöivän tunnisteen sekä ilmoittaa sen turvaluokituksen ja kyseisen turvaluokituksen myöntämisen yksittäisen syyn.

▼B

6.3.2.8 Ottaessaan vastaan lähetyksiä, joihin ei ole vielä sovellettu kaikkia vaadittuja turvavalvontatoimenpiteitä, valvottu edustaja voi myös päättää olla soveltamatta 6.3.2 kohdassa tarkoitettuja turvavalvontatoimenpiteitä ja sen sijaan luovuttaa lähetyksen toiselle valvotulle edustajalle, joka varmistaa näiden turvavalvontatoimenpiteiden toteuttamisen. Valvotun edustajan soveltamiin turvavalvontatoimenpiteisiin sovelletaan myös erillisessä komission päätöksessä säädettyjä lisäsäännöksiä.

▼M17

6.3.2.9 Valvotun edustajan on varmistettava, että kaikki turvavalvontatoimenpiteitä suorittavat henkilöstön jäsenet on otettu palvelukseen ja koulutettu 11 luvun vaatimusten mukaisesti ja kaikki henkilöstön jäsenet, joilla on mahdollisuus päästä käsiksi sellaiseen tunnistettavaan lentorahtiin tai tunnistettavaan lentopostiin, johon on sovellettu vaadittuja turvavalvontatoimenpiteitä, on otettu palvelukseen 11 luvun vaatimusten mukaisesti ja he ovat saaneet kyseisen luvun vaatimusten mukaisen turvatietoisuuskoulutuksen.

▼B

6.4 TUNNETUT LÄHETTÄJÄT

6.4.1 Tunnettujen lähettäjien hyväksyminen

6.4.1.1 Tunnetut lähettäjät hyväksyy toimivaltainen viranomainen. Tunnetut lähettäjät on hyväksyttävä paikkakohtaisesti.

6.4.1.2 Kunkin jäsenvaltion toimivaltaisen viranomaisen on määriteltävä asetuksen (EY) N:o 300/2008 10 artiklassa tarkoitetussa kansallisessa siviili-ilmailun turvaohjelmassa vastuut seuraavan tunnettujen lähettäjien hyväksyntää koskevan menettelyn toteuttamiseksi: a) Hakijan on haettava hyväksyntää sen jäsenvaltion toimivaltaiselta viranomaiselta, jonka alueelle se on sijoittautunut. Hakijalle on toimitettava lisäykseen 6-B sisältyvät ”Ohjeet tunnetuille lähettäjille”. b) Toimivaltaisen viranomaisen tai sen puolesta toimivan ►M11 EU:n ilmailun turvatoimien varmentajan ◄ on tehtävä tarkastuskäynti hakemuksessa mainituissa toimipaikoissa sen arvioimiseksi, täyttääkö hakija asetuksen (EY) N:o 300/2008 ja sen täytäntöönpanosäädösten vaatimukset. Arvioidessaan sitä, noudattaako hakija näitä vaatimuksia, toimivaltaisen viranomaisen tai sen puolesta toimivan ►M11 EU:n ilmailun turvatoimien varmentajan ◄ on käytettävä lisäykseen 6-C sisältyvää ”Tunnetun lähettäjän varmentamisen tarkistusluetteloa”. Tarkistusluetteloon sisältyy sitoumusvakuutus, joka hakijan laillisen edustajan tai sen turva-asioista vastaavan henkilön on allekirjoitettava. Toimivaltaisen viranomaisen tai sen puolesta toimivan ►M11 EU:n ilmailun turvatoimien varmentajan ◄ olisi otettava huomioon, onko hakijalla asetuksen (ETY) N:o 2454/93 muuttamisesta annetun komission asetuksen (EY) N:o 1875/2006 14 a artiklan 1 kohdan b ja c alakohdassa tarkoitettu AEO-todistus. Kun varmennuksen tarkistusluettelo on täytetty, luettelon sisältämiä tietoja on käsiteltävä luottamuksellisina tietoina. Asianomaisen toimivaltaisen viranomaisen on säilytettävä allekirjoitettu vakuutus, tai sen voi säilyttää ►M11 EU:n ilmailun turvatoimien varmentaja ◄ , joka antaa sen pyynnöstä asianomaisen toimivaltaisen viranomaisen saataville. c) Jos toimivaltainen viranomainen pitää a ja b alakohdan mukaisesti annettuja tietoja tyydyttävinä, sen on varmistettava, että tarpeelliset tiedot lähettäjästä lisätään ►M17 toimitusketjun turvaamista koskevaan unionin tietokantaan ◄ viimeistään seuraavana työpäivänä. Lisätessään tietoja tietokantaan toimivaltaisen viranomaisen on annettava kullekin hyväksytylle toimipaikalle vakiomuotoinen aakkosnumeerinen tunniste. Jos toimivaltainen viranomainen ei pidä a ja b alakohdan mukaisesti annettuja tietoja tyydyttävinä, syyt tähän on ilmoitettava viipymättä yksikölle, joka hakee hyväksyntää tunnetuksi lähettäjäksi. ▼M13 d) Jos tunnettu lähettäjä on hyväksytty ennen 29 päivää huhtikuuta 2010 sen varmistamiseksi, että 6.4.2 kohdan kattamat vaatimukset täyttyvät, sitä voidaan pitää asetuksen (EY) N:o 300/2008 ja sen täytäntöönpanosäädösten mukaisena tunnettuna lähettäjänä 28 päivään huhtikuuta 2013 asti. ▼B e) Tunnettua lähettäjää ei pidetä hyväksyttynä ennen kuin sen tiedot on lisätty ►M17 toimitusketjun turvaamista koskevaan unionin tietokantaan ◄ .

6.4.1.3 Tunnetun lähettäjän on nimettävä jokaisella toimipaikalla vähintään yksi henkilö, joka vastaa turvavalvontatoimenpiteiden toteuttamisesta ja valvonnasta kyseisellä paikalla. Tämän henkilön on täytynyt läpäistä taustan tarkistus.

6.4.1.4 Tunnettu lähettäjä on varmennettava säännöllisesti uudelleen enintään viiden vuoden välein. Tähän on sisällyttävä tarkastuskäynti sen arvioimiseksi, noudattaako tunnettu lähettäjä edelleen asetuksen (EY) N:o 300/2008 ja sen täytäntöönpanosäädösten vaatimuksia. Toimivaltaisen viranomaisen kansallisen laadunvalvontaohjelman mukaisesti tekemää tarkastusta tunnetun lähettäjän tiloissa voidaan pitää tarkastuskäyntinä, jos se kattaa kaikki lisäyksessä 6-C esitetyssä tarkistusluettelossa määritellyt alueet.

6.4.1.5 Jos toimivaltainen viranomainen katsoo, ettei tunnettu lähettäjä enää noudata asetuksen (EY) N:o 300/2008 ja sen täytäntöönpanosäädösten vaatimuksia, sen on peruttava tunnetun lähettäjän asema kyseisillä toimipaikoilla. Toimivaltaisen viranomaisen on varmistettava, että lähettäjän aseman muutos käy ilmi ►M17 toimitusketjun turvaamista koskevasta unionin tietokannasta ◄ välittömästi peruutuksen jälkeen ja joka tapauksessa 24 tunnin kuluessa siitä.

6.4.1.6 Sanotun rajoittamatta kunkin jäsenvaltion oikeutta soveltaa tiukempia toimenpiteitä asetuksen (EY) N:o 300/2008 6 artiklan mukaisesti, 6.4 kohdan mukaisesti hyväksytty tunnettu lähettäjä on tunnustettava kaikissa jäsenvaltioissa. Tämän luvun 6.4.1.2 kohdan d alakohdan mukaisesti hyväksyttyihin tunnettuihin lähettäjiin sovelletaan myös erillisen komission päätöksen 6.4 kohdassa säädettyjä lisäsäännöksiä.

6.4.2 Tunnetun lähettäjän soveltamat turvavalvontatoimenpiteet

6.4.2.1 Tunnetun lähettäjän on varmistettava, että a) turvallisuustaso toimipaikalla tai toimitiloissa on riittävän korkea, jotta tunnistettava lentorahti ja tunnistettava lentoposti voidaan suojata niin, ettei siihen pääse luvatta käsiksi; ja ▼M17 b) kaikki turvavalvontatoimenpiteitä suorittavat henkilöstön jäsenet on otettu palvelukseen ja koulutettu 11 luvun vaatimusten mukaisesti ja kaikki henkilöstön jäsenet, joilla on mahdollisuus päästä käsiksi sellaiseen tunnistettavaan lentorahtiin tai tunnistettavaan lentopostiin, johon on sovellettu vaadittuja turvavalvontatoimenpiteitä, on otettu palvelukseen 11 luvun vaatimusten mukaisesti ja he ovat saaneet kyseisen luvun vaatimusten mukaisen turvatietoisuuskoulutuksen; ja ▼B c) tunnistettava lentorahti tai tunnistettava lentoposti on tuotannon, pakkauksen, varastoinnin, lähettämisen ja/tai kuljetuksen aikana, tarpeen mukaan, suojattava siten, ettei siihen pääse luvatta käsiksi tai ettei sen sisältöön voi puuttua. Jos lähetykseen ei ole mistä tahansa syystä sovellettu näitä turvavalvontatoimenpiteitä tai jos tunnettu lähettäjä ei ole luovuttanut lähetystä kuljetettavaksi omaan lukuunsa, tunnetun lähettäjän on ilmoitettava tästä selvästi valvotulle edustajalle, jotta 6.3.2.3 kohtaa voidaan soveltaa.

6.4.2.2 Tunnetun lähettäjän on hyväksyttävä, että lähetyksille, joihin ei ole sovellettu asianmukaisia turvavalvontatoimenpiteitä, tehdään turvatarkastus 6.2.1 kohdan mukaisesti.

6.5 TUNNETUT TILIASIAKKAAT

6.5.1 Tunnetut tiliasiakkaat nimeää valvottu edustaja.

6.5.2 Jotta tunnettu tiliasiakas voidaan nimetä, on sovellettava seuraavaa menettelyä: a) Valvotun edustajan on toimitettava kyseiselle yritykselle lisäykseen 6-D sisältyvät ”Ilmailun turvaamista koskevat ohjeet tunnetuille tiliasiakkaille” ja ”Tunnetun tiliasiakkaan sitoumusvakuutus”. Nämä ohjeet ja vakuutuksen toimittaa valvotulle edustajalle sen jäsenvaltion toimivaltainen viranomainen, joka alueella sen toimipaikka sijaitsee. b) Yrityksen on toimitettava lisäykseen 6-D sisältyvä ”Tunnetun tiliasiakkaan sitoumusvakuutus” allekirjoitettuna valvotulle edustajalle, paitsi jos yrityksellä on asetuksen (ETY) N:o 2454/93 muuttamisesta annetun komission asetuksen (EY) N:o 1875/2006 14 a artiklan 1 kohdan b ja c alakohdassa tarkoitettu AEO-todistus. Yrityksen on lisäksi nimettävä vähintään yksi toimitilojen turvallisuudesta vastaava henkilö ja ilmoitettava valvotulle edustajalle tämän henkilön nimi ja yhteystiedot. Valvotun edustajan on säilytettävä allekirjoitettu vakuutus, jos sellainen on annettu, ja annettava se pyynnöstä asianomaisen toimivaltaisen viranomaisen saataville. Kun vaatimuksesta täyttää sitoumusvakuutus on luovuttu AEO-todistuksen perusteella, tunnetun tiliasiakkaan on ilmoitettava välittömästi valvotulle edustajalle, jos sillä ei enää ole kyseistä todistusta. c) Valvotun edustajan on tehtävä varmennus vahvistamalla seuraavat tiedot tulevasta tunnetusta tiliasiakkaasta: — yritystä koskevat yksityiskohtaiset tiedot, mukaan luettuna yrityksen liiketoimintapaikan osoite (bona fide), ja — liiketoiminnan luonne, ja — yhteystiedot, mukaan luettuina turvallisuudesta vastaavan henkilön tai henkilöiden yhteystiedot, ja — yrityksen arvonlisäveronumero tai yritys- ja yhteisötunnus, ja — jos 6.5.2 kohdan b alakohdan mukaista vapautusta on sovellettu, AEO-todistuksen numero. b) Jos valvottu edustaja pitää a ja b kohdan mukaisesti annettuja tietoja tyydyttävinä, valvottu edustaja voi nimetä yrityksen tunnetuksi tiliasiakkaaksi.

6.5.3 Valvotun edustajan on ylläpidettävä tietokantaa 6.5.2 kohdan c alakohdassa tarkoitetuista tiedoista. Toimivaltaisella viranomaisella on oltava pääsy tarkastamaan tietokanta.

6.5.4 Jos tunnetun tiliasiakkaan tilillä ei ole rahdin tai postin lentokuljetukseen liittyvää liikennettä kahteen vuoteen, tunnetun tiliasiakkaan asema raukeaa.

6.5.5 Jos toimivaltainen viranomainen tai valvottu edustaja katsoo, ettei tunnettu tiliasiakas enää noudata lisäykseen 6-D sisältyviä ohjeita, valvotun edustajan on välittömästi peruttava tunnetun tiliasiakkaan asema.

6.5.6 Jos lähetykseen ei ole mistä tahansa syystä sovellettu ”Ilmailun turvaamista koskevissa ohjeissa tunnetuille tiliasiakkaille” määriteltyjä turvavalvontatoimenpiteitä tai jos tunnettu tiliasiakas ei ole luovuttanut lähetystä kuljetettavaksi omaan lukuunsa, tunnetun tiliasiakkaan on ilmoitettava tästä selvästi valvotulle edustajalle, jotta 6.3.2.3 kohtaa voidaan soveltaa.

6.6 RAHDIN JA POSTIN SUOJAAMINEN

6.6.1 Rahdin ja postin suojaaminen kuljetuksen aikana

6.6.1.1 Sen varmistamiseksi, että lähetykset, joihin on sovellettu vaadittuja turvavalvontatoimenpiteitä, suojataan siten, ettei niihin pääse luvatta käsiksi kuljetuksen aikana, ▼M9 a) valvotun edustajan, tunnetun lähettäjän tai tunnetun tiliasiakkaan on pakattava tai sinetöitävä lähetykset siten, että niiden sisältöön puuttuminen paljastuu; jos tämä ei ole mahdollista, on toteutettava vaihtoehtoisia suojatoimenpiteitä, joilla varmistetaan lähetyksen koskemattomuus; ja ▼B b) ajoneuvon, jossa lähetykset kuljetetaan, lastitilan on oltava lukittu tai sinetöity, tai kuomupeitteellä varustetut ajoneuvot on suojattava TIR-kaapeleilla sen varmistamiseksi, että lastiin puuttuminen paljastuu, tai avolavaisten ajoneuvojen lastitilaa on valvottava kaiken aikaa; ja c) joko valvotun edustajan, tunnetun lähettäjän tai tunnetun tiliasiakkaan puolesta lastia kuljettavan rahdinkuljettajan on hyväksyttävä liitteeseen 6-E sisältyvä rahdinkuljettajan vakuutus, paitsi jos rahdinkuljettaja on itse hyväksytty valvotuksi edustajaksi. Valvotun edustajan, tunnetun lähettäjän tai tunnetun tiliasiakkaan, jonka puolesta rahdinkuljettaja harjoittaa kuljetusta, on säilytettävä allekirjoitettu vakuutus. Jäljennös allekirjoitetusta vakuutuksesta on pyynnöstä annettava myös lähetyksen vastaanottavalle valvotulle edustajalle tai lentoliikenteen harjoittajalle taikka asianomaiselle toimivaltaiselle viranomaiselle; tai d) rahdinkuljettajan on esitettävä valvotulle edustajalle, tunnetulle lähettäjälle tai tunnetulle tiliasiakkaalle, jonka puolesta se harjoittaa kuljetusta, todisteet siitä, että se on toimivaltaisen viranomaisen sertifioima tai hyväksymä. Näihin todisteisiin on sisällyttävä lisäykseen 6-E sisältyvät vaatimukset, ja asianomaisen valvotun edustajan, tunnetun lähettäjän tai tunnetun tiliasiakkaan on säilytettävä niiden jäljennökset. Jäljennös on pyynnöstä annettava myös lähetyksen vastaanottavalle valvotulle edustajalle tai lentoliikenteen harjoittajalle taikka toiselle asianomaiselle toimivaltaiselle viranomaiselle.

6.6.1.2 Edellä olevan 6.6.1.1 kohdan b, c ja d alakohtaa ei sovelleta lentokenttäalueella tapahtuviin kuljetuksiin.

▼M17

6.6.2 Rahdin ja postin suojaaminen lentoasemilla ilma-alukseen lastaamista varten

▼B

6.6.2.1 Kriittisessä osassa olevien rahti- ja postilähetysten on katsottava olevan suojattuja siten, ettei niihin voi päästä luvatta käsiksi.

▼M17

6.6.2.2 Muussa kuin turvavalvotun alueen kriittisessä osassa olevat rahti- ja postilähetykset on sijoitettava valvotun edustajan tilojen kulunvalvonnalla suojattuihin osiin tai, jos ne sijaitsevat tällaisten osien ulkopuolella, niiden katsotaan olevan suojattuja siten, ettei niihin voi päästä luvatta käsiksi, jos a) ne ovat fyysisesti suojattuja siten, että niihin ei voi lisätä kiellettyjä esineitä; tai b) niitä ei jätetä ilman valvontaa ja niihin pääsevät käsiksi ainoastaan henkilöt, jotka osallistuvat rahdin ja postilähetysten suojaamiseen ja lastaamiseen ilma-alukseen.

▼M6

6.7 SUURIRISKINEN RAHTI JA POSTI

Suuririskistä rahtia ja postia koskevat säännökset vahvistetaan erillisessä komission päätöksessä.

▼M11

6.8 KOLMANSISTA MAISTA UNIONIIN KULJETETTAVAN RAHDIN JA POSTIN SUOJAAMINEN

6.8.1 Lentoliikenteen harjoittajien nimeäminen

6.8.1.1 Seuraavassa lueteltujen viranomaisten on nimettävä kolmannen maan lentoasemalta unioniin operoivaksi rahdin tai postin kuljettajaksi (ACC3) lentoliikenteen harjoittaja, joka kuljettaa rahtia tai postia asetuksen (EY) N:o 300/2008 soveltamisalaan kuuluvilla lentoasemilla siirrettäväksi, kauttakuljetettavaksi tai purettavaksi sellaisen kolmannen maan lentoasemalta, jota ei mainita lisäyksessä 6-F: a) lentoliikenteen harjoittajan lentotoimintaluvan myöntäneen jäsenvaltion toimivaltainen viranomainen; b) niiden lentoliikenteen harjoittajien osalta, joilla ei ole jäsenvaltion myöntämää lentotoimintalupaa, komission asetuksen (EY) N:o 748/2009 ( 11 ), sellaisena kuin se on muutettuna niiden ilma-alusten käyttäjien luettelosta, jotka harjoittivat Euroopan parlamentin ja neuvoston direktiivin 2003/87/EY ( 12 ) liitteessä I tarkoitettua ilmailutoimintaa 1 päivänä tammikuuta 2006 tai sen jälkeen, annetulla asetuksella (EU) N:o 394/2011 ( 13 ), liitteessä olevassa luettelossa mainitun jäsenvaltion toimivaltainen viranomainen; c) niiden lentoliikenteen harjoittajien osalta, joilla ei ole jäsenvaltion myöntämää lentotoimintalupaa ja joita ei mainita asetuksen (EU) N:o 748/2009 liitteessä, sen jäsenvaltion toimivaltainen viranomainen, jossa lentoliikenteen harjoittajalla on päätoimipaikka unionissa, tai muu unionin toimivaltainen viranomainen, jos siitä on sovittu edellä tarkoitetun toimivaltaisen viranomaisen kanssa.

6.8.1.2 Lentoliikenteen harjoittajan nimeämisen ACC3:ksi sen rahti- ja postitoiminnan osalta, jota se harjoittaa lentoasemalta, jolla edellytetään ACC3:n nimeämistä, jäljempänä ”asianomainen rahtilentotoiminta”, on tapahduttava seuraavin perustein: a) nimetään henkilö, jolla on lentoliikenteen harjoittajan nimissä kokonaisvastuu rahtia tai postia koskevien turvamääräysten täytäntöönpanosta asianomaisen rahtilentotoiminnan osalta; ja b) annetaan 30 päivään kesäkuuta 2014 asti lisäyksessä 6-H vahvistettu ”ACC3:n sitoumusvakuutus”, jossa vahvistetaan lisäyksessä 6-G täsmennetyt kohdat kattavan turvaohjelman täytäntöönpano. Vakuutuksessa on oltava lentoliikenteen harjoittajan laillisen edustajan tai sen turva-asioista vastaavan henkilön allekirjoitus. Toimivaltaisen viranomaisen on säilytettävä jäljennös tai alkuperäiskappale ACC3:n nimeämisen voimassaolon päättymispäivään asti; c) annetaan 1 päivästä heinäkuuta 2014 alkaen EU:n ilmailun turvatoimien varmennuskertomus, jossa vahvistetaan turvatoimenpiteiden täytäntöönpano.

6.8.1.3 Toimivaltaisen viranomaisen on annettava nimetylle ACC3:lle vakiomuotoinen aakkosnumeerinen tunniste, jolla yksilöidään lentoliikenteen harjoittaja ja kolmannen maan lentoasema, jolta lentoliikenteen harjoittaja on nimetty kuljettamaan rahtia tai postia unioniin.

6.8.1.4 Nimeäminen on voimassa enintään viisi vuotta siitä päivästä, jona toimivaltainen viranomainen syöttää ACC3:n tiedot ►M17 toimitusketjun turvaamista koskevaan unionin tietokantaan ◄ .

6.8.1.5 ACC3, joka mainitaan ►M17 toimitusketjun turvaamista koskevassa unionin tietokannassa ◄ , on katsottava kaikissa jäsenvaltioissa hyväksytyksi harjoittamaan toimintaa kolmannen maan lentoasemalta unioniin.

6.8.2 EU:n ilmailun turvatoimien varmentaminen ACC3:n osalta

6.8.2.1 EU:n ilmailun turvatoimien varmentamiseen lentoliikenteen harjoittajan asianomaisen rahtilentotoiminnan suhteen sisältyvät a) lentoliikenteen harjoittajan turvaohjelman tarkastelu, jotta varmistutaan sen asianmukaisuudesta ja kattavuudesta kaikkien lisäyksen 6-G kohtien osalta; ja b) ilmailun turvatoimenpiteiden täytäntöönpanon varmistaminen asianomaisen rahtilentotoiminnan osalta käyttäen lisäyksessä 6-C3 vahvistettua tarkistusluetteloa.

6.8.2.2 Täytäntöönpanon varmistamista koskevan EU:n ilmailun turvatoimien varmentamisen on tapahduttava toimipaikalla seuraavassa laajuudessa: 1. Lentoasemalla, jolta lentoliikenteen harjoittaja harjoittaa asianomaista rahtilentotoimintaa, ennen kuin kyseiselle lentoasemalle voidaan nimetä ACC3. Jos EU:n ilmailun turvatoimien varmentamisessa todetaan tällöin, ettei yhtä tai useampaa lisäyksessä 6-C3 vahvistetun tarkistusluettelon tavoitteista ole pantu täytäntöön, toimivaltainen viranomainen ei saa nimetä lentoliikenteen harjoittajaa ACC3:ksi asianomaisen rahtilentotoiminnan osalta ilman näyttöä siitä, että lentoliikenteen harjoittaja on toteuttanut toimenpiteet, joilla todetut puutteet korjataan. 2. Edustavalla määrällä lentoasemia, joilla lentoliikenteen harjoittaja harjoittaa asianomaista rahtilentotoimintaa ennen kuin ACC3 nimetään kaikille lentoasemille, joilla kyseinen lentoliikenteen harjoittaja harjoittaa asianomaista rahtilentotoimintaa. Tällöin sovelletaan seuraavia ehtoja: a) tätä vaihtoehtoa pyytää lentoliikenteen harjoittaja, joka harjoittaa useaa asianomaista rahtilentotoimintaa; b) toimivaltainen viranomainen on varmistanut, että lentoliikenteen harjoittaja soveltaa EU:n ilmailun turvatoimien varmentamista vastaavaa sisäistä turvatoimien laadunvalvontajärjestelmää; c) edustava määrä on vähintään 3 lentoasemaa tai 5 prosenttia, sen mukaan, kumpi näistä lukumääristä on suurempi, ja kaikki suuririskisillä alueilla sijaitsevat lentoasemat; d) toimivaltainen viranomainen on hyväksynyt etenemissuunnitelman, jolla varmistetaan EU:n ilmailun turvatoimien varmentaminen kunkin nimeämisvuoden aikana lisälentoasemilla, joille ACC3 nimetään, tai kunnes kaikki lentoasemat on varmennettu. Näitä varmennuksia on kunakin vuonna oltava vähintään yhtä monta kuin c alakohdassa vaadittuja varmennuksia. Etenemissuunnitelmassa on mainittava lisälentoasemien valintaa tukevat perusteet; e) kaikki ACC3:ksi nimeämiset päättyvät samana päivänä; f) jos jossakin etenemissuunnitelman mukaisesti sovitussa EU:n ilmailun turvatoimien varmennuksessa todetaan, ettei yhtä tai useampaa lisäyksessä 6-C3 vahvistetussa tarkistusluettelossa lueteltua tavoitetta ole pantu täytäntöön, nimeävän toimivaltaisen viranomaisen on vaadittava näyttö kyseisellä lentoasemalla havaittujen puutteiden korjaamiseksi toteutetuista toimenpiteistä ja puutteen vakavuudesta riippuen pyydettävä seuraavaa: — kaikkien niiden lentoasemien EU:n ilmailun turvatoimien varmennus, joilla vaaditaan ACC3:n nimeämistä 6.8.2.2.1 kohdan mukaisesti, toimivaltaisen viranomaisen asettamassa määräajassa; tai — d alakohdassa vahvistettujen EU:n ilmailun turvatoimien varmennusten määrän kaksinkertaistaminen ACC3:ksi nimeämisten jäljellä olevina vuosina. Toimivaltainen viranomainen voi hyväksyä kolmannen maan yrityksen EU:n ilmailun turvatoimien varmennuskertomuksen ACC3:ksi nimeämistä varten, jos kyseinen yritys suorittaa kaiken rahtitoiminnan ACC3:n puolesta, myös lastaamisen ilma-aluksen ruumaan, ja EU:n ilmailun turvatoimien varmennuskertomus kattaa kaikki nämä toimet.

6.8.2.3 Toimivaltainen viranomainen voi nimetä lentoliikenteen harjoittajan ACC3:ksi rajoitetuksi ajaksi, joka päättyy viimeistään 30 päivänä kesäkuuta 2016, jos EU:n ilmailun turvatoimien varmentamista ei lentoliikenteen harjoittajasta johtumattomista objektiivisista syistä ole voitu toteuttaa. Jos tällainen nimeäminen myönnetään pidemmäksi kuin kolmen kuukauden ajaksi, toimivaltaisen viranomaisen on pitänyt varmistaa, että lentoliikenteen harjoittaja soveltaa EU:n ilmailun turvatoimien varmentamista vastaavaa sisäistä turvatoimien laadunvalvontajärjestelmää.

6.8.2.4 Jos ACC3:n EU:n ilmailun turvatoimien varmentaminen on tapahtunut ennen 1 päivää heinäkuuta 2014 eikä siinä ole vahvistettu 6.8.3.2 kohdan toisen virkkeen vaatimusten täytäntöönpanoa, ACC3:n on viimeistään 1 päivänä heinäkuuta 2014 annettava toimivaltaiselle viranomaiselle näyttö näiden vaatimusten täytäntöönpanosta. Näyttöön kuuluu turvaohjelman kyseisen osan päivitys, ja siihen voi sisältyä seurantatarkastuskäynti.

6.8.2.5 EU:n ilmailun turvatoimien varmentaminen on merkittävä varmennuskertomukseen, joka sisältää vähintään lisäyksessä 6-H1 vahvistetut sitoumusvakuutukset, lisäyksessä 6-C3 vahvistetun tarkistusluettelon ja lisäyksessä 11-A vahvistetun EU:n ilmailun turvatoimien varmentajan vakuutuksen. EU:n ilmailun turvatoimien varmentajan on toimitettava varmennuskertomus asianomaiselle viranomaiselle ja annettava siitä jäljennös varmennetulle lentoliikenteen harjoittajalle.

6.8.3 Kolmannesta maasta saapuvan rahdin ja postin turvavalvonta

6.8.3.1 ACC3:n on varmistettava, että kaikki unionin lentoasemalla siirrettäväksi, kauttakuljetettavaksi tai purettavaksi tarkoitettu rahti ja posti turvatarkastetaan, paitsi jos a) EU:n ilmailun turvatoimien osalta varmennettu valvottu edustaja on soveltanut vaadittuja turvavalvontatoimenpiteitä kyseiseen lähetykseen ja lähetys on ollut suojattuna niin, ettei siihen ole päästy luvatta käsiksi, näiden toimenpiteiden suorittamishetkestä aina lastaamiseen saakka; tai b) EU:n ilmailun turvatoimien osalta varmennettu tunnettu lähettäjä on soveltanut vaadittuja turvavalvontatoimenpiteitä kyseiseen lähetykseen ja lähetys on ollut suojattuna niin, ettei siihen ole päästy luvatta käsiksi, näiden toimenpiteiden suorittamishetkestä aina lastaamiseen saakka; tai c) tunnettu tiliasiakas on soveltanut vaadittuja turvavalvontatoimenpiteitä kyseiseen lähetykseen EU:n ilmailun turvatoimien osalta varmennetun valvotun edustajan vastuulla ja lähetys on ollut suojattuna niin, ettei siihen ole päästy luvatta käsiksi, näiden toimenpiteiden suorittamishetkestä aina lastaamiseen saakka, eikä lähetystä kuljeteta matkustajailma-aluksessa; tai d) lähetys on vapautettu turvatarkastuksesta komission asetuksen (EU) N:o 185/2010 6.1.1 kohdan d alakohdan mukaisesti ja se on ollut suojattuna niin, ettei siihen ole päästy luvatta käsiksi, siitä lähtien, kun siitä tuli tunnistettavaa lentorahtia tai tunnistettavaa lentopostia, aina lastaamiseen saakka.

▼M17

6.8.3.2 Turvatarkastusvaatimusten on 30 päivään kesäkuuta 2014 asti vastattava vähintään ICAO:n vaatimuksia. Sen jälkeen unioniin kuljetettava rahti ja posti on turvatarkastettava jollakin päätöksen 2010/774/EU 6.2.1 kohdassa luetelluista menetelmistä siten, että voidaan kohtuudella varm